Rama za WSJ: Snažno ću podržati regionalnu ekonomsku zonu - European Western Balkans\nNJUJORK – Albanski premijer Edi Rama potvrdio je da će se danas u Trstu snažno založiti za formiranje regionalne ekonomske zone jer je, kako kaže, to korak koji će olakšati proces pristupanja Evropskoj uniji.\n“Samo ekonomski rast može da dugoročnije stabilizuje region i doprinese bližim vezama sa Evropskom unijom”, rekao je Rama u autorskom tekstu za Vol strit džurnal, uoči današnjeg samita lidera zemalja Zapadnog Balkana, koji se u Trstu održava u okviru Berlinskog procesa.\nRama je praktično na taj način podržao inicijativu predsednika Srbije Aleksandra Vučića, koji je ideju stvaranja poslovnog okruženja bez granica u regionu, predložio na Biznis forumu u Sarajevu, polovinom maja ove godine, dok je bio na funkciji premijera.\nVučić, naime, smatra da region, kao ujedinjeno tržište može da privuče mnogo više investitora, ali i da je za to potreban dodatan napor i strateški dijalog.\nRama kaže da će tršćanski skup biti ne samo prilika da se razgovara o evropskim integracijama, već i da se “zacele rane, da se ujedinimo iza jedne ideje i, što je ključno, da se stvori nova platforma za ekonomski rast”.\n“Od nas će biti zatraženo da podržimo, između ostalog, formiranje regionalne ekonomske zone. Ja ću se založiti za to”, napisao je Rama u svom članku.\n“Kada je glavni pokretač bogatstva politika umesto lične inicijative i preduzetništva, sukobi su neizbežni. Oni poprimaju različite oblike: negde se javljaju u obliku etničkog nacionalizma, negde kao versko sektaštvo, a negde u vidu ideoloških podela”, kaže Rama.\nKao naredni prioritet Albanije, on je naveo da će, pored dalje modernizacije i demokratizacije vlade, postaviti temelje za ekonomski razvoj.\n“Zato ću se ove nedelje u Italiji snažno založiti za regionalnu ekonomsku zakonu kao korak koji će olakšati proces pristupanja EU”, rekao je on.\nNapomenuo je i da u vezi sa tim planom postoje “neke sumnje”.\nKako je naveo, neke od njegovih kolega na Zapadnom Balkanu strahuju da će regionalna ekonomska zona biti “ćorsokak”, stanica na kojoj će ih Brisel napustiti.\n“Ali, samo treba da bacimo pogled na Centralnoevropski sporazum o slobodnoj trgovini (CEFTA), čije su potpisnice svih šest zapadnobalkanskih zemalja, pa da shvatimo da regionalna ekonomska zona može da pomogne naš napredak, a ne da ga omete”, istakao je albanski premijer.\nOn je, takođe, ukazao da će se korist od regionalne ekonomske zone odmah osetiti, ocenivši da je zapadnobalkansko tržište od 20 miliona ljudi privlačnije za investitore i trgovinu nego albansko tržište od manje od četiri miliona ljudi.\n“To je mojoj vladi važno… Zato ćemo ubediti naše susede da stanu iza tog plana. Imamo neke ideje koje ćemo izneti kako bismo ih uverili u namere EU, i znam da će komesar EU za pregovore o proširenju Johanes Han učiniti isto”, rekao je Rama.\nRama u zaključku poručuje da je vreme da Balkan prevaziđe nestabilnost, te da “stabilnost ne može da postoji bez rastuće ekonomije”.\nAlbanijaCEFTAEdi RamaSamit u TrstuZapadni Balkan\nJoksimović očekuje konkretne korake posle Samita


SAOPŠTENJE POVODOM PREDLAGANJA ČLANOVA KOMISIJA ZA DODELU SREDSTAVA PROJEKTIMA IZ OBLASTI KULTURE – CK13\nInicijativa nezavisne kulturne Scene\nSAOPŠTENJE POVODOM PREDLAGANJA ČLANOVA KOMISIJA ZA DODELU SREDSTAVA PROJEKTIMA IZ OBLASTI KULTURE\nInicijativa nezavisne kulturne Scene u Novom Sadu poziva sve aktere u kulturi (institucije, reprezentativna udruženja, udruženja građana…) koji apliciraju na otvorenom konkursu Gradske uprave za kulturu za dodelu sredstava projektima iz savremenog umetničkog stvaralaštva, da predlože kandidate za članove komisija koji će odlučivati o finansiranju projekata, odnosno o raspodeli javnih sredstava i tako doprinesu transparentnom odlučivanju o ovom pitanju.\nPodsećamo da je na sedmom forumu za kulturu (održanom 30. januara 2018.) GUK najavio da će na novom konkursu potencijalnim korisnicima budžeta biti omogućeno da kandiduju osobe iz sveta umetnosti kao potencijalne članove komisija, s tim da je jedini preduslov da nisu u sukobu interesa, odnosno da ne apliciraju (lično ili putem organizacije) za sredstva iz budžeta. Napominjemo da je poslednja odluka o sazivu liste članova komisija na gradonačeniku, zbog čega ćemo kao zainteresovani akteri u kulturi insistirati na javnom spisku predloženih kandidata kako bi imali jasniji uvid u način odlučivanja o članovima komisija.\nPodsećamo da je ova novina uvedena nakon pretposlednjeg foruma za kulturu (održanog 29. novembra 2017.) na zahtev Incijative nezavisne kulturne scene da predlozi za članove komisija dolaze iz šireg kulturnog polja, odnosno, od strane svih koji konkurišu za javna sredstva, kao i to da lista predloženih kandidata bude javna. Osim toga, izneli smo zahtev i da obrazlaganja komisije budu javna kako bismo videli na koji način projekti doprinose javnom interesu i Strateškom planu kulturnog razvoja Novog Sada, kao i zahtev da bude vidljiva i raspodela budžeta po svim konkursnim linijama.\nBudući da ne želimo da se ovaj pozitivni momenat u radu gradske uprave izgubi u zatvorenim procedurama, pozivamo sve organizacije da predlažu svoje kandidate i da insistiraju na javnosti ovih procesa upravo na forumima za kulturu, jer vidimo da javno izneseni zahtevi dobijaju odjek.\nOvim putem najavljujemo da ćemo nakon završetka konkursa organizovati novi forum za kulturu sa podsećanjem na naše prethodne zahteve i da ćemo široj javnosti predstaviti naš plan za monitoring ovih procesa.


GAK SAOPŠTIO: Nijedan vrtić u Beogradu nije zatvoren zbog zaraze korona virusom! | Happy BSC portal\n- Naravno da je bilo zaraženih, ali se svaki put postupalo po preporukama, nijedan slučaj nije izmakao kontroli, sve se odmah prijavljivalo i odmah se reagovalo - rekao je Gak, a saopštila Gradska uprava.\nGak je dodao da je od početka epidemije u vrtiće dolazilo do 30 odsto dece, dok sada u beogradskim vrtićima boravi oko 9.500 mališana dnevno, što je oko 16 odsto od ukupnog broja upisane dece.\n- Beograd ima potpunu kontrolu nad svim vrtićima u gradu - rekao je Gak.\nOn je naveo da u septembru u vrtiće kreće još 15.000 novoupisane dece na konkursu.\nGak je istakao i da nakon velikog izazova, 11. maja kada su vrtići otvoreni nakon dvomesečne pauze zbog epidemije, sledi još jedan sličan - povaratak oko 200.000 dece u beogradske škole u septembru.\n- Štab za vanredne situacije Grada Beograda svakog dana zaseda. Pratimo situaciju, čekamo instrukcije Kriznog štaba, Ministarsta i Vlade Srbije, a Grad će svaku meru sprovesti - rekao je Gak.\nU septembru u beogradske škole kreće i 16.390 prvaka.\n- Škole su spremne, iskoristili smo letnje mesece za pripreme, očekujemo i nada


Gde može da se porodi trudnica zaražena virusom KOVID-19 - Bebac.com\n20.06.2020. / Izvor: Bebac.com\nTrenutno ne postoji porodilište koje isključivo prima trudnice zaražene korona virusom\nDo 15. juna porodilište u KBC Dragiša Mišović je funkcionisalo isključivo kao kovid-porodilište. Sada kada nemamo porodilište u koje se šalju sve zaražene trudnice, buduće mame zabrinute su oko toga gde i kome da se jave u slučaju da su pozitivne na virus kovid-19.\nKako Bebac, nezvanično saznaje naređeno je svim porodilištima da obezbede obavezan prijem svih trudnica koje su febrilne kao i da su sva porodilišta u obavezi da organizuju izolaciju za njih.\nDržavni sekretar u Ministarstvu zdravlja Aleksandar Stefoski izjavio je za TV Prva da svako porodilište u Srbiji ima poseban, izolovani deo gde se trudnice koje su zaražene virusom korona mogu javiti na pregled.\n— Sada u svakom porodilištu u Srbiji postoji izolacioni deo gde svaka trudnica može da se javi. Ona će biti adekvatno primljena, biće joj pružena adekvatna usluga i biće zbrinuta po svim procedurama — rekao je Stefoski te podsetio da je do 15. juna porodilište u KBC „Dragiša Mišović — Dedinje“ funkcionisalo isključivo kao kovid-porodilište, te da je sada vraćeno u redovan režim rada.\nI zamenica direktora Instituta za javno zdravlje „Batut“ Darija Kisić Tepavčević, gostujući u Dnevniku 2 RTS-a, istakla je da sve ginekološko-akušerske klinike treba da imaju izolacione jedinice koje su predviđene za smeštaj kovid-trudnica.\n— Sve trudnice za koje postoji sumnja da su zaražene virusom korona ili su već pozitivne na kovid-19 zbrinjavaju se u svim porodilištima i ginekološkim klinikama koje imaju posebno odvojene delove za takve pacijentkinje.\nNa pitanje novinarke zašto je ukinut broj telefona namenjen za informacije o virusu korona, Stefoski je odgovorio da sada svaki dom zdravlja u Srbiji ima svoj broj telefona namenjen za pacijente koji sumnjaju da su zaraženi novim virusom, na koji mogu da dobiju savet ili zakažu pregled.\nStefoski je dalje, govoreći o epidemiji koronavirusa, kazao da Srbija ima dovoljan broj i brzih i PCR testova, kao i zaštine opreme koju u kovid-ambulantama koriste timovi koji uzimaju uzorke, medicinske sestre i lekari. Ocenio je i da je situacija dobra i da najveći broj zaraženih pacijenata nema simptome ili ima neznatne simptome kao što su gubitak čula mira i ukusa.\nNapomenuo je da je i dalje važno da se u zatvorenim prostorijima nose zaštitne maske i drži propisana fizičku distanca.


Portparol Kremlja Dmitrij Peskov ocenio je danas kao apsurdan predlog iz SAD da se sastavi tzv. "lista Navaljni" na osnovu koje bi se uvele sankcije Rusiji i istakao da je povezivanje slučaja trovanja Alekseja Navaljnog sa ruskim državnim vrhom "neprihvatljivo".\n- Na sve strane nižu se brojne apsurdne inicijative - prokomentarisao je Peskov predlog kolumniste Njujork Tajmsa Breta Stifinsa i pozvao na razumno i trezveno razmišljanje.\n- Pokušaji da se Rusija i ruski državni vrh dovedu u vezu sa onim što se dogodilo Navaljnom, potpuno su neprihvatljivi i fundamentalno apsurdni - ocenio je Peskov.\nU međuvremenu, TAS je preneo izjavu Peskova da će "službe bezbednosti, a ne Kremlj" proceniti značaj i autentičnost presretnutog i snimljenog telefonskog razgovora između jednog sagovornika u Varšavi i drugog u Berlinu tokom kojeg se diskutovalo o falsifikovanju dokaza o trovanju ruskog blogera i protivnika Kremlja Alekseja Navaljnog.\n- To je u nadležnosti službi bezbednosti, jer se radi o specijalnom materijalu koji može i mora da bude u isključivoj nadležnosti službi državne bezbednosti - zaključio je Peskov.\nGORE POMENUTI, GOSPODIN I PACIJENT "Stvarno ga mrze": Zbog čega Putin i Kremlj NIKAD NE IZGOVARAJU ime Navaljnog\nKriminalci iz dronova bacali eksploziv na policiju u Mičoakanu, povređene dve osobe\nOsumnjični kriminalci upotrebili su dronove da bi izbacili eksploziv na policiju, a od detonacija su povređena dva službenika, izjavili su danas zvaničnici.\nKinski zvaničnici su saoptili da je u toj zemlji do sada vakcinisano oko 200 miliona ljudi, odnosno 14,29 odsto populacije, a prioritetno su vakcinisani radnici na prvoj liniji fronta protiv pandemije, studenti i žitelji pograničnih oblasti.


Sudbine EI i dalje neizvesna - juGmedia\nSudbine EI i dalje neizvesna\nNIŠ – Stečaj ili opstanak, pitanje je koje i dalje muči šesdesetak zaposlenih u 20 firmi u sastavu niške Elektronske industrije.\nNekadašnji niški industrijski gigant nalazi se na spisku od 502 preduzeća čiji status treba da bude rešen.\nDirektor Ei holdinga Aleksandar Popović kaže da će neizvesnost oko dalje sudbine Elektronske potrajati još mesec ili dva.\n„Tokom februara ili marta, Ministarstvo privrede i Vlada Srbije odlučiće šta dalje sa Elektronskom. Za sada nema nagoveštaja, kakva će ta odluka biti“, rekao je Popović.\nOn je dodao da rukovodstvo Ei holdinga ostaje pri stavu da u Ei holding korporaciji treba sačuvati šest firmi, dok ostale treba da odu u stečaj.\n„Na listi za stečaj treba da se nađu firme koje postoje praktično samo na papiru, dok treba sačuvati Ei holding, Ei Elmag, Ei Komerc, Ei Čegar, kao i dve firme iza sastava Elektronske koje se nalaze u Beogradu – Ei Pionir KT i Ei Pionir UKT“, rekao je Popović.\nPrema njegovim rečima, pomenute firme treba da opstanu iz različitih razloga, neke zbog dobrih pogona i dobrih proizvodnih programa, a neke zbog vredne imovine.\nPrema Popovićevim rečima najvredniju imovinu imaju preduzeća Ei Pionir KT i Ei Pionir UKT.\n„Imovina tih firmi je vrednija od svega onoga što imamo u Nišu. Obe fabrike imaju pogone od po nekoliko hiljada kvadrata, a jedna od njih ima pravo korišćenja 28 hektara zemljišta“, izjavio je Popović.\nPopović ističe da rukovodstvo Ei holdinga takođe ostaje i dalje pri stavu da šest pomenutih preduzeća treba da uđu u novo preduzeće koje bi upravljalo čitavim kompleksom Elektronske industrije.\n„To preduzeće bilo bi u državnom vlasništvu pošto bi potraživanja državnih poverilaca bila konvertovana u imovinu“, naglasio je Popović.\nPrema njegovim rečima takva transformacija je moguća jer 94 odsto dugova firmi u sastavu Elektronske, predstavljaju dugovi prema državnim ustanovama i preduzećima.\nNepoznata lica kamenovala autobus\nTradicionalne nagrade opštine Medijana\nBlažo Marković: Veliki pritisak na policajce, plaše se da primene svoja ovlašćenja\nPolicajci se često ustručavaju da na terenu primenjuju svoja ovlašćenja jer su skučeni propisima o načinu upotrebe vatrenog oružja ili gumene palice,…\nLESKOVAC – Koncertom pod nazivom „Veče uz zvuke harmonike“, u Centru za stručno usavršavanje u obrazovanju u Leskovcu, obeležena je dvadeseta…


Kijev: Deset ranjenih tokom demonstracija\nNajmanje deset ljudi, među kojima i bivši ukrajinski minstar unutrašnjih poslova Jurij Lucenko, povrijeđeno je u sukobima demonstranata i policije u Kijevu.\nDo sukoba je došlo sinoć ispred suda u Kijevu, gdje se okupio veliki broj ljudi da bi čuo presude članovima jedne ultradesničarske organizacije, koji su bili optuženi za organizovanje terorističke zavjere.\nNakon što je objavljeno da su trojica ultranacionalista osuđeni na zatvorsku kaznu od šest godina za učešće u zavjeri za dizanje u vazduh statue sovjetskog revolucionara Vladimira Iljiča Lenjina 2011. godine, demonstranti su blokirali prolaz za autobuse koji su prevozili policajce.\nSituacija je eskalirala, pošto su demonstranti bacili boju na autobuse i počeli da ih ljuljaju.\nU Kijevu se već gotovo dva mjeseca održavaju protesti opozicije protiv odluke predsjednika Viktora Janukoviča od 21. novembra da prekine pripreme o potpisivanju Sporazuma o pridruživanju sa EU, već je umesto toga u decembru postigao dogovor sa Rusijom, u skladu sa kojim je za Ukrajinu značajno smanjena cijena ruskog gasa.


Ugur - Master Frigo\nFRIŽIDERI I RASHLADNE VITRINE – UGUR, ES SYSTEM K\nDistribucijom frižidera i rashladnih vitrina Master Frigo se počeo baviti 2003. godine kada je otpočeta saradnja sa slovenačkom firmom LTH. Obzirom na potrebe tržišta uspeli smo u veoma kratkom periodu distribuirati nekoliko hiljada frižidera i vitrina. 2007 otpočeli smo saradnju sa turskom firmom Klimasan a ubrzo ostvarili i saradnju sa turskom firmom UGUR sa kojom saradnja traje i danas.\nPovoljnost koju pružamo kupcima je konstantan lager frižidera i otvorenih rashladnih vitrina, originalnih rezervnih delova za ove uređaje kao i dobro organizovan i razgranat servis na teritoriji čitave Srbije pružajući mogućnost servisiranja u garantnom i vangarantnom roku. Posedujemo i servise na za tržišta Bosne i Hercegovine, Crne Gore, Makedonije.\nLaktofriz uređaje zapremina 200, 300, 550/500, 1000, 1600, 1800, 2000, 2500, 5000, 14000, 16000 l smo isporučili sledećim mlekarama:\nD. Imlek – Beograd u čijem su sastavu bile mlekare: Mojković, Koceljeva ,Srem-Banat, Gornji Milanovac, Obrenovac, Vlaško Polje, Čačak, Kraljevo, Petrovac na Mlavi, Valjevo, Požarevac, Šid, Vršac, Zemun\nMlekara Novi Sad A.D.\nMlekara Subotica A.D.\nMlekara Impaz Zaječar A.D.\nPKB Korporacija – Beograd – AL DAHRA\nŠabačka mlekra A.D.\nMlekara PK Zlatibor\nTRŽIŠTE BOSNE I HERCEGOVINE:\nEAST MILK A.D. Sarajevo, Salford\nMLIJEKOPRODUKT, Kozarska Dubica\nOPZ PRUNUS, Zvornik\nAD IMB MLEKARA Bitola\nIdeal Sipka DOOEL, Bitola, Dukat-Lactalis\nTRŽIŠTE CRNE GORE\nBOGMERC SJEKLOĆA, Nikšić


Medju najboljim edukatorima učiteljica iz Dračića | VAmedia - info portal\nMedju najboljim edukatorima učiteljica iz Dračića\n18/02/2015 18/02/2015 Нема коментара на Medju najboljim edukatorima učiteljica iz Dračića\nMedju 16 najboljih edukatora u okviru projekta Najbolji edukatori Srbije nalazi se učiteljica Lucija Tasić iz OŠ "Dragoljub Ilić" .\nNajbolji edukatori Srbije je projekat koji je tokom prošle godine po prvi put pokrenulo Udruženje za podsticanje preduzetništva "Živojin Mišić" (zivojinmisic.rs) sa željom da istakne i nagradi najbolje učitelje, nastavnike i profesore osnovnih i srednjih škola u Srbiji. Cilj ovog projekta je da nagradi edukatore koji zaista prave razliku u svom poslu. “Želimo da istaknemo edukatore koji su inspirativni i kreativni, čiji su časovi drugačiji i zanimljivi, koji organizuju najrazličitije vannastavne aktivnosti, koji imaju odlično opremljen kabinet, koji decu podstiču na rad, istaživanje i proaktivnost. Želimo da se zahvalimo edukatorima koji čine izuzetne napore i da im pokažemo da se to ceni, da javno pohvalimo njihov trud i zalaganje i na taj način damo pozitivne primere ostalim predavačima”kažu u ovom Udruženju.\nIzabrani edukatori dolaze iz svih delova Srbije, pa su tako nagrađeni edukatori iz Aleksinca, Beograda, Bora, Valjeva, Kraljeva, Kragujevca, Knjaževca, Mionice, Niša, Prijepolja, Ćićevca i Šapca. Svi edukatori će pored novčane nagrade, imati na raspolaganju i iznos do 100.000 dinara, koji u narednih godinu dana mogu iskoristiti na svoje aktivnosti sa učenicima i unapređenje rada.\nVizija grada – Propast šest godina kasnije


Započeo projekat koji podstiče učešće žena u politici\nCentar za promociju civilnog društva (CPCD) počeo je provedbu projekta ‘TAG: mentoring, žene, liderstvo’, čiji je cilj da edukativnim radionicama i praktičnim radom formira tehničku savjetodavnu grupu za podršku ženama u politici, saopćeno je iz CPCD-a.\nTokom vikenda održan je prvi trening o političkom sistemu BiH, a u naredna dva mjeseca učesnice će se detaljno upoznati o svim segmentima uspješnog vođenja političke kampanje i rodne ravnopravnosti, javlja Fena.\nOvaj jedinstveni projekt će prvi put u BiH pružiti priliku grupi od 40 žena da steknu osnovna znanja i vještine koje će im omogućiti da daju kvalitetnu podršku kandidatkinjama na izborima, da se aktivno uključe u politički život Bosne i Hercegovine te da motiviraju žene u vlastitim lokalnim zajednicama da aktivnije učestvuju u političkom životu.\n“Izuzetno smo sretni što imamo mogućnost implementirati projekt koji će osnažiti položaj žena u politici i motivirati što veći broj mladih žena za aktivniji angažman u politici”, naglasila je Aida Daguda, direktorica Centra za promociju civilnog društva.\nPored posebno koncipiranih treninga iz oblasti političkog marketinga, odnosa s medijima, korištenja modernih tehnologija i brojnih drugih relevantnih oblasti, TAG grupa će imati priliku da razvija nova znanja u razgovoru sa specijalnim gostima koji imaju ogromno životno iskustvo u provođenju političkih kampanja.\nU saradnji s političarkama raznih političkih opredjeljenja, kandidatkinjama na predstojećim izborima, članice TAG grupe upoznat će se i sa izazovima s kojima se susreću žene u bh. politici.\nProjekt TAG, koji je podržala Američka ambasada u BiH, promovira mentorstvo i žensku solidarnost.


SKUPŠTINA SRBIJE: IZBOR ZDRAVSTVENOG SAVETA – Balkanekspresrb.rs\n24/07/2015 Off By\nZdravstveni savet Srbije je najviše stručno i savetodavno telo koje se stara o razvoju i kvalitetu sistema zdravstvene zaštite, organizaciji zdravstvene službe i sistemu zdravstvenog osiguranja\nMINISTAR zdravlja Zlatibor Lončar predložio je danas Skupštini Srbije da izabere 15 članova Zdravstvenog saveta Srbije.\nLončar je, za skupštinskom govornicom objasnio da mandat članova Zdravstvenog saveta traje pet godina i da je istekao svim članovima Saveta osim redovnom profesoru Medicinskog fakulteta Univerziteta u Novom Sadu Draganu Saviću, koji je za člana izabran 2011. godine, i da je zato potrebno izabrati nove članove Saveta. Lončar je rekao i da se Savić izjasnio da neće učestvovati u daljem radu Zdravstvenog saveta i zato je Vlada Srbije predložila njegovo razrešenje. Lončar je naveo da su pribavljeni predlozi svih ustanova i organizacija koje su zakonom predviđene da predlažu istaknute stručnjake iz svojih redova za ovo visoko stručno telo. Zdravstveni savet Srbije je najviše stručno i savetodavno telo koje se stara o razvoju i kvalitetu sistema zdravstvene zaštite, organizaciji zdravstvene službe i sistemu zdravstvenog osiguranja. Za članove Zdravstvenog saveta Srbije biraju se istaknuti stručnjaci iz oblasti zdravstvene zaštite i zdravstvenog osiguranja iz redova redovnih profesora Medicinskog, Stomatološog i Farmaceutskog fakulteta, predstavnika Srpske akademije nauka i umetnosti, predstavnika komora zdravstvenih radnika, Srpskog lekarskog društva, Udruženja zdravstenih ustanova, iz oblasti zdravstvenog osiguranja, finansiranja zdravstvene zaštite i istaknutih stručnjaka iz oblasti javnog zdravlja. Lončar je izrazio nadu da će novoizabrani članovi Zdravstvenog saveta, imajući u vidu značaj i ulogu koja im se poverava izborom u ovo stručno i savetodavno telo, doprineti da sistem zdravstevene zaštite i zdravstvenog osiguranja bude na većem i kvalitetnijem nivou.\nPoslanici su na početku sednice odlučili da se prepolovi vreme za raspravu o svim tačkama koje su na dnevnom redu ove sednice.<\nIZABRANI NOVI ČLANOVI ZDRAVSTVENOG SAVETA SRBIJE\nPOSLANICI Skupštine Srbije izbrali su danas 15 članova Zdravstvenog saveta Srbije, najvišeg savetodavnog i stručnog tela koje se stara o razvoju sistema zdravstvene zaštite i osiguranja, i predlaže mere za poboljsaanje stanja u zdravstvu.\nZa izbor tog Saveta glasalo je 144 poslanika, protiv je bio jedan, dok je jedan bio uzdržan. U Zdravstveni savet izabrani su redovni profesori Medicinskog fakulteta Ivan Paunović, Lazar Davidović i Vesna Bjegović Mikanović, redovni profesor Stomatološkog fakulteta u Beogradu Božidar Dimitrijević, redovni profesor Farmaceutskog fakulteta u Beogradu Jela Milić, kao i predstavnik SANU, akademik Dragan Micić. U tom Savetu biće i predstavnik Lekarske komore Srbije Aleksandar Nagorni, predstavnik Stomatološke komore Srbije Milomir Jelčić, predstavnik Farmaceutske komore Svetlana Ristić, predstavnik Komore biohemičara Srbije Svetlana Ignjatović, predstavnik Komore medicinskih sestara i zdravstvenih tehničara Srbije Ljubica Ðukanović i predstavnik Komore zdravstvenih ustanova Srbije Gradimir Dragutinović. Takođe, u Zdravstvenom savetu biće i stručnjaci za oblast zdravstvenog osiguranja i finansiranja zdravstvene zaštite, diplomirani pravnik Vesna Stanišić i diplomirani ekonomista Ivana Radović.\nČlanovi zdravstvenog saveta izabrani su na mandat od pet godina, a među njima biće izbaran predsednik tog tela. Skupština je razrešila Dragana Savića članstva u Zdravtsvenom savetu Srbije, koji je u to telo izbaran 2011. godine, a koji se izjasnio da neće učestvovati u radu tog tela.<\nDUŠAN JANJIĆ: SUSPENDOVANJE SPORAZUMA O OSIGURANJU JE PITANJE NOVCA


Dve evropske zemlje nova žarišta, u svetu obolelo više od 1,3 miliona ljudi...\nM. K. 7. aprila 2020. 06:50\nKompletnu listu pogođenih zemalja i njihovu statistiku možete pratiti na ovom sajtu.\nStatistika pokazuje da Velika Britanija i Francuska gotovo u korak prate zastrašujući put koji su Italija i Španija već prošle, izveštava britanski „Skaj njuz“.\nSkaj njuz je, kako je preneo Blic, objavio grafikon smrtnih slučajeva po zemljama, na kojem se vidi rast stope smrtnosti u najpogođenijim zemljama nakon prijavljenih prvih 100 slučajeva.\nPrvih deset dana nakon 100 žrtava, britanska kriva smrtnosti bila je ispod italijanske i španske, što se smatralo ohrabrijućim znakom, ali se onda desio preokret, prenosi „Blic“.\nFrancuska je postala peta zemlja koja je prestigla Kinu po broju obolelih i treće najveće žarište u Evropi, a zatim je počela da beleži rokordne brojeve preminulih, navodi „Skaj njuz“.\nKako je italijnsko žarište raslo, činilo se da je situacija u Francuskoj pod kontrolom, sve do sredine prošlog meseca kada je naglo eskalirala, dodaje „Skaj njuz“.


Zabeležen najveći DDoS napad u istoriji interneta | Cayber Crimos\nZabeležen najveći DDoS napad u istoriji interneta\nObjavljeno 13. februara 2014. od strane arsasd\nZa sada nepoznati napadači pokrenuli su najveći DDoS napad u istoriji interneta na kompaniju CloudFlare koja web sajtovima pruža usluge unapređenja performansi i zaštite. Napad je na vrhuncu dostigao nivo saobraćaja od 400 Gb po sekundi, potvrdio je izvršni direktor kompanije Metju Princ.\nU dosadašnjoj istoriji najveći ikada zabeleženi napad bio je DDoS napad na Spamhaus koji je ne vrhuncu dostigao 300 Gb/s.\nPoređenja radi, “uobičajeni” DDoS napad koji može da obori na primer web sajt neke banke trebalo bi da dostigne 50 Gb/s.\nPrins je međutim rekao da osim što je bio veliki, napad na Cloudflare nije ni po čemu bio izuzetan.\nNapadači su iskoristili slabost u Network Time Protocol (NTP) koji se koristi za sinhronizovanje satova na računarima i serverima, da bi preplavili podacima evropske servere kompanije. Iako stručnjaci već dugo upozoravaju da bi NTP jednom mogao da postane vektor za DDoS napade, ovaj trend je tek nedavno postao popularan, prouzrokujući probleme nekim gejmerskim sajtovima i servis provajderima.\nPrins ističe da je popularnost ovog vektora napada porasla poslednjih šest meseci, a sada je on odgovoran i za neke od najvećih napada sa kojima su se borili stručnjaci kompanije CloudFlare.\nNapad u ponedeljak je ciljao samo jednog klijenta kompanije, ali s obzirom da je bio veliki, uticao je i na celu mrežu CloudFlare-a. Kompanija nije objavila koji njen klijent je bio meta napada.\nCilj DDoS napada je da se napadnuti serveri prelave podacima tako da to prevazilazi njihove kapacitete. Takvi napadi se često koriste da se nanese šteta poslovanju kompanije ili da se obori poznati web sajt.\nStručnjaci sada upozoravaju da je ovaj napad samo vrh ledenog brega i da će sve dok NTP serveri budu loše konfigurisani, napadi ove vrste nastaviti.


Golubović opet zatražio odlaganje kazne, ne ide još u zatvor – NovostiDana.rs\nGolubović opet zatražio odlaganje kazne, ne ide još u zatvor\nBEOGRAD – Kristijan Golubović, kome danas ističe tri meseca odlaganja izdržavanja kazne od osam godina zatvora, ponovo je tražio od suda da mu zbog zdravstvenih razloga odloži zatvor u koji neće morati da se javi sve dok sud pravosnažno ne odluči o njegovoj molbi.\nGolubović je naime, trebalo da se sutra javi zatvoru na izdržavanje kazne, ali je juče podneo molbu za odlaganje, rekao je Tanjugu njegov advokat Gvozden Grgur.\nMolbom se traži odlaganje izvršenja kazne zatvora zbog zdravstvenih razloga, naveo je advokat, ali nije mogao da precizira na koji period se odlaganje traži, jer je molbu podneo Golubović lično.\nPortparol Prvog osnovnog suda u Beogradu Ivana Ramić rekla je Tanjugu da molba još nije stigla u sud, ali da ona prema zakonu, odlaže izvršenje kazne.\nGolubović je, inače, trebalo da se javi zatvoru 6. januara, pošto mu danas ističe rok u kojem mu je po treći put odloženo izdržavanje kazne po tri meseca.\nPrethodni razlozi odlaganja bili su rođenje deteta i ugovorne obaveze prema produkciji rialitija Farma, iz kojeg je u međuvremenu izbračen.\nOdluku o njegovoj molbi za odlaganje treba da donese Prvi osnovni sud u Beogradu, a na tu odluku postoji pravo žalbe Višem sudu u Beogradu koji će doneti pravosnažnu odluku.\nGolubović je prošle godine u novembru pravosnažno osuđen na osam godina zatvora zbog trgovine heroinom i nedozvoljenog držanja oružja, pošto mu je Apelacioni sud u Beogradu tada smanjio kaznu za šest godina.\nKako je u pritvoru, koji se uračunava u kaznu, već proveo četiri godine i četiri meseca, ostaje mu da odsluži manje od četiri godine kazne u zatvoru.


Nasilje se dogodilo Ulici kralja Petra, u ovom beogradskom naselju, prenosi "Pink".\nNaime, oni su parkirali automobile u ovoj ulici, i iz sada nepoznatog razloga, dvojica muškaraca izašla su iz "alfa romea" i prišla muškarcu koji je takođe izašao iz svog automobila, marke "golf 3".\nČim su mu prišli, počeli su krvnički da ga udaraju. Šutirali su ga i pokušavali da ga priklješte vratima. Evidentno je da su se prepirali za vreme tuče.\nU jednom trenutku se učinilo da odlaze, međutim, ponovo su se vratili do žrtve i na silu ga ubacili u njegov auto, zalupivši vrata, i tada su otišli.


DRUGI KONKURS ZA AUTORSKI TEKST - Ekologija e-magazin : Ekologija e-magazin\nSajt Zelene strane raspisuje drugi konkurs za autorski tekst i poziva vas da najkasnije do 10.10.2014. pošaljete svoj rad. Pravo učešća imaju svi građani Srbije a članstvo u bilo kom novinskom udruženju nije uslov za učešće u konkursu. Ovog puta sponzor konkursa je najveći srpski proizvođač godji bobica – seosko domaćinstvo Moravci.\nTema autorskih tekstova je slobodna ali u skladu sa konceptom Zelenih strana i u okviru jedne od sledećih kategorija:\nTekstovi ne smeju da imaju više od 5000 karaktera (sa praznim mestima).\n13.oktobra će se objaviti svi tekstovi na sajtu Zelene strane – i sledećih 15 dana se meri čitanost. Posle 15 dana žiri će doneti odluku o najboljem tekstu, a administrator sajta Zelene strane će objaviti koji je tekst najviše puta pročitan.\nŽiri će u tekstovima ocenjivati:\n– Prilagođenost temi i sajtu Zelene strane\n– Autorski pristup\n1. Najbolji tekst po proceni žirija – 3000 dinara 1 kg svežih bobica i dve teglice džema od godji bobica\n2. Najčitaniji tekst – 2000 dinara 1/2 kg svežih bobica i sirup od godji bobica.\n3. Drugi tekst po oceni žirija – 1/2 kg svežih bobica i dve teglice džema\nNajbolji tekstovi će biti objavljeni i na sajtu Ekologija.\nTekstove je potrebno poslati u PDF ili word dokumentu na e-mail: office@zelenestrane.rs, a potrebno je na početku dokumenta navesti i kategoriju koju obrađujete.\nIzvor: Zelene strane\nNext post Piralen za doručak\nPrevious post Održan Klimatski marš za Srbiju\n1. October 2014. at 13:20\n[…] pozivam vas na drugi konkurs za autorski tekst koji je raspisao sajt Ekologija – uslovi konkursa… nagrade su lepe i motivišuće, pa vas pozivam da […]


Klub sedeće odbojke ''SMEČ''\nPravila sedeće odbojke\nRazlike u pravilima stojeće i sedeće odbojke\nO sedećoj odbojci\nSMEČ - PARASS\nOvo je zvanicni sajt Kluba sedeće odbojke ''SMEČ'', sportske organizacije, osnovane 2007. godine sa ciljem da organizuje sportsko-rekreativne aktivnosti za lica sa invaliditetom grada Beograda.\nSportsko - rekreativne aktivnosti su jedna od nezaobilaznih karika u integralnoj rehabilitaciji lica sa invaliditetom. Svi vodeći zdravstveni forumi neizostavno isticu njihov pozitivan efekat na psiho-fizicko stanje i socijalizaciju lica sa invaliditetom.\nU skladu sa ovim jedan od osnovnih ciljeva kluba sedeće odbojke je razvoj i omasovljavanje sedeće odbojke, zagovaranje i podsticanje osoba sa invaliditetom na igranje sedeće odbojke, organizaciju takmičenja u Srbiji, saradnja sa drugim klubovima, društvima i organizacijama iz sporta i svim drugim organizacijama koje mogu i žele doprineti razvoju i unapređenju sedeće odbojke.\nSva zainteresovana lica sa ili bez invaliditeta mogu da se jave na kontakt telefon ili e-mail i postanu članovi kluba.\n07. decembar 2009.\nPovodom Trećeg decembra, svetskog dana osoba sa invaliditetom, klub sedeće odbojke ''SMEČ'' je pozvan od strane odbojkaškog kluba invalida ''BANJA LUKA'' iz Banja Luke da učestvuje na međunarodnom turniru.\nOdbojkaški klub invalida ‚‚BANJA LUKA‚‚ organizuje osmi po redu tradicionalni turnir u sedećoj odbojci na kojem će da nastupe ekipe iz Grčke, Slovenije, Hrvatske, Srbije i Bosne.\nTurnir je održan 05. i 06. decembra 2009. godine.\nRaspored grupa, učesnici i rezultati\n12. septembra 2009.\nNevladina organizacija ‚Inicijative preživelih od mina‚ i odbojkaški klub invalida ‚Brčko‚ organizovali su 11. međunarodni turnir u sedećoj odbojci pod nazivom ‚‚MEMORIJAL PRINCEZE DAJANE 2009‚‚ na kome je uzelo učešće i naš klub .\nPročitaj više na sledećoj strani\n30. avgusta 2009.\nKlub je pozvan da uzme učešće na 3. Međunarodnom turniru u sedećoj odbojci ‚DERVENTA 2009‚ koji je organizovan u Derventi 30. avgusta 2009. godine.\n17. maj 2009.\nRezultati i fotografije\n04. decembar 2008.\nSavez za sport i rekreaciju invalida Beograda organizovao je svečanst povodom Trećeg decembra, svetskog dana osoba sa invaliditetom. Tim povodom su uručena priznanja najboljim sportistima sa invaliditetom Beograda za 2008. godinu.\nDodeljena su i priznanja sportskim udruženjima koja su u 2008. godini doprinele razvoju sporta osoba sa invaliditetom grada Beograda, a među njima i naš klub.\nOvim putem se zahvaljujemo Savezu za sport i rekreaciju invalida Beograda na ovom priznanju kao pohvali za naše zalaganje za razvoj i omasovljavanje sporta među osobama sa invaliditetom. Time smo doprineli uključenje osoba sa invaliditetom u društveni život i njihov osećaj vrednosti u društvu.\n© 2008-2020 Klub sedeće odbojke "SMEČ" - Beograd


Objavljeno u decembar 24, 2019\nŠto se tiče domaćinstva, bez velike stručnosti, možemo sami utvrditi koji su to problemi koji se javljaju na fasadi objekta u kome živimo i zaključiti gde dolazi do najvećih gubitaka toplote. To se pre svega odnosi na krov i njegovu izolaciju, vrata, prozore, ili podrumske prostorije. Takođe je potrebno utvrditi da li su uređaji u domaćinstvu u najboljoj mogućoj funkciji i da li postojeća rasveta zadovoljava minimalne standarde svetlosnog komfora i energetske standarde. Uz jednostavno poređenje sa sličnim domaćinstvima možemo proveriti da li se potrošnja električne energije i energenta za grejanje drastično razlikuje od sličnih objekata sa prosečnom potrošnjom.\n- Koliko dugo planiramo da živimo u tom objektu?\n- Koliki su troškovi za energiju grejanja i koji su gubici?\n- Šta bi bilo najbolje da uložimo za poboljšanje energetske efikasnosti i hoće li to poboljšati kvalitet života?\n- Šta bi prvo moglo da se pokvari i šta je spremno za zamenu?\n- Šta možemo promeniti po pitanju održavanja stana, ili kuće?\nZaključimo da o uštedi energije treba da podjednako brinu svi članovi domaćinstva, jer tako najbolje doprinose racionalnoj raspodeli kućnog budžeta čiji su najveći izdaci u grejnoj sezoni, kada se samo za grejanje izdvaja od 12 do 25 hiljada dinara, što zavisi od energenata koje koristimo i od površine kuće, ili stana, koju grejemo. Redovno praćenje plaćenih mesečnih računa i analiza gde se može uštedeti samo je polazna pretpostavka dobre volje da to uspešno provedemo u praksi.


Održana Peta sjednica Odbora za evropske integracije\nčetvrtak, 13 april 2017 13:40\nUsvojen Dvanaesti kvartalni izvještaj o ukupnim aktivnostima u okviru procesa integracije Crne Gore u Evropsku uniju, za period oktobar – decembar 2016. godine i razmotreno više dokumenata iz oblasti evropskih integracija\nNa danas održanoj sjednici, u prisustvu ministra evropskih poslova Aleksandra Andrije Pejovića, članovi Odbora za evropske integracije su jednoglasno podržali Dvanaesti kvartalni izvještaj o ukupnim aktivnostima u okviru procesa integracije Crne Gore u Evropsku uniju, za period oktobar – decembar 2016. godine i razmotrili Treći i Četvrti kvartalni izvještaj o realizaciji obaveza iz Programa pristupanja Crne Gore EU za period 2016-2018. godine, Program pristupanja Crne Gore EU za period 2017-2018. godine, kao i Izvještaj o realizaciji Akcionog plana za 2016. godinu i Akcioni plan za 2017. godinu za sprovođenje Strategije informisanja javnosti o pristupanju Crne Gore EU 2014-2018.\nTokom sjednice razgovarano je o najvažnijim aktivnostima Crne Gore u pogledu ispunjavanja obaveza iz procesa pristupanja, prije svega u normativnom smislu, ali i o konkretnim sastancima koji odražavaju dinamiku političkog dijaloga Crne Gore i EU. Što se tiče sprovođenja planiranog iz Programa pristupanja, ministar Pejović je istakao da su od resornih ministarstava najviše aktivnosti u smislu predlaganja zakonskih i podzakonskih akata imala ministarstva poljoprivrede i ruralnog razvoja, finansija i održivog razvoja i turizma. Osim toga, on je ukazao da kroz izradu akcionih planova za sprovođenje Strategije informisanja javnosti o pristupanju Crne Gore EU raste broj ministarstava koja direktno komuniciraju sa građanima o evropskim pitanjima, čime se unapređuje nivo informisanosti građana o procesu evropskih integracija i EU uopšte.\nČlanovi Odbora posebno su se interesovali za stepen korišćenja IPA sredstava u pretpristupnom periodu i dalje izazove u tom pogledu, kao i za razvoj kapaciteta potrebnih za ispunjenje ambicioznih akcionih planova iz Programa pristupanja. S tim u vezi, Pejović je podsjetio na direktne finansijske alokacije iz pretpristupne pomoći EU koje su Crnoj Gori na raspolaganju, te na dodatna sredstva za regionalne projekte koja je uspjela da obezbijedi kroz Berlinski proces.\nMinistar Pejović i članovi Odbora razmotrili su i mogućnost zajedničkog obilježavanja Dana Evrope.


PRIVATNA MINI DRŽAVA: Đukanović potpisao koncesiju koju gradi - njegov sin | WebTribune\nHome U FOKUSU PRIVATNA MINI DRŽAVA: Đukanović potpisao koncesiju koju gradi – njegov sin\nBlažo Đukanović, sin predsednika države Mila Đukanovića, uzeo je milion i po evra kredita kod Hipotekarne banke, za gradnju mini-hidroelektrana u Kolašinu.\nHipoteku na atraktivnu imovinu u prizemlju “Vektre” banka je upisala pre dva dana u katastarsku Upravu za nekretnine, nakon što je Blažo krajem decembra uzeo milionski kredit.\nKompanija, koju mlađi Đukanović ima sa svojim partnerom Ivanom Burzanovićem, u više navrata uzimala je kredite, i to uglavnom preko svoje sestre firme “BB solar” koja ima na svoje ime uknjižene poslovne prostore u zgradi “Crolinga” stotinak metara udaljenoj od “Vektre”.\n“BB solar” je pre dva meseca založila svoja četiri poslovna prostora od 84, 78, 9 i 43 kvadrata, na ime sestre firme “BB hidro”, kao garanciju u iznosu od 30.000 evra namenjenu Ministarstvu ekonomije”.\n“Garanciju je izdala Prva banka, vlasništvo Blažovog strica Aca Đukanovića, a korisnik garancije Vlada Crne Gore, Ministarstvo ekonomije”, pišu Vijesti.\n“BB solar” i “BB hidro” su kompanije koje je mlađi Đukanović registrovao za proizvodnju električne energije.\nList dodaje da je time “zatvorena finansijska konstrukcija” neophodna za početak gradnje dve mini-hidroleketrane koje Đukanovićeva firma planira da gradi na vodotocima u Kolašinu.


Tužilaštvo Bosne i Hercegovine danas je zaprimilo informaciju Suda BiH o potvrđivanju optužnice u predmetu Zijad Mutap i drugih. Tužilaštvo BiH podiglo je 9. jula optužnicu protiv Zijada Mutapa, rođenog 1959. godine u Sarajevu, Alise Ramić (ranije Mutap), rođene 1996. godine u Njemačkoj, Hasana Dupovca, rođenog 1973. godine u Hadžićima, Josipa Barića, rođenog 1963. godine u Sarajevu i Muamera Ožegovića, rođenog 1981. godine u Foči zbog organizovanog kriminala i sprječavanja otkrivanja i dokazivanja stradanja Dženana Memića.\nOvu informaciju za Fokus potvrdio je i Muriz Memić, otac stradalog Dženana Memića, koji pet i po godina traga za istinom i tvrdi da je njegov sin ubijen.\nMuriz Memić čija dugogodišnja herojska borba za istinu i pravdu ima veliku podršku javnosti, kaže za Fokus da je očekivao ovakav ishod, uprkos u posljednje vrijeme brojnim pritiscima i sve agresivnijim reakcijama na rezultate istrage Tužilaštva BiH.\n– Očekivao sam potvrđivanje optužnice i zašto ne bi bila potvrđena nakon 16 zaštićenih svjedoka, 88 saslušanih, 146 materijalnih dokaza, bilo je logično da bude potvrđena. Ali, vidite kada udarite na pojedince u vrhu države da su spremni na sve i s ovim puštanjem iz pritvora optuženih pokazali su koliko su još jaki. Ovo je pečat na svu ovu moju priču, znači ne priča više Muriz, sad pričaju Tužilaštvo i Sud BiH. Ovo je potvrda mog pričanja svih ovih pet i po godina. Mi smo svašta očekivali i vidimo na što su sve spremni. Bile su počele i otvorene prijetnje, a mi smo znali kako se bude odmicalo s istragom da će biti sve teže. I evo, vidimo kako i njihovi advokati napadaju, na zadnejm ročištu samo sam ja bio meta, govorili su “laže Muriz i obmanjuje javnost”, ali vidimo sad šta se dešava i kad Sud BiH potvrdi, sad je to drugačije – kaže Muriz Memić za Fokus.\nPrivođenje Alise Ramić (ranije Mutap)\nIstina o smrti Dženana Memića još se čeka\n#izdvojeno#optužnica#dženan memić#Muriz Memić#u fokusu\nPoruka Brisela političarima iz RS: Bojkot i blokada institucija BiH su neprihvatljivi


srbijasport.net - Vesti - Košarka - Čović: Doći će do promena u svim segmentima života!\nNedelja, 28.02.2021 20:14\n17 2:10 0\nGrčke kolege su navele da je Nebojša Čović, predsednik Crvene zvezde mts, među prvima prihvatio poziv na razgovor.\n– „Praktično je nemoguće dati odgovore na sva vaša postavljena pitanja. Situacija, ne samo u Srbiji, već i globalno je izuzetno teška i složena – svuda je sad prioritet očuvanje života. Nemamo nikakvu vrstu prognoze kad će proći opasnost od virusa KOVID-19, ali je sasvim jasno da će kao posledica ove pandemije, kako lokalno tako i globalno, doći do promene u svim segmentima života, ne samo u sportu!“\n– „Kriza će prvo pogoditi ekonomski i finansijski sistem zemalja, što će stvoriti i zahteve za određenim promenama u sportu.“\n– „Trenutno najveći problem je to što postoji mnogo nepoznanica kada je u pitanju pandemija. O svim temama ćemo moći da razgovaramo kada se steknu uslovi, kada svi postanemo sigurni od koronavirusa. Do tada, ponavljam prvi, primarni i jedini cilj je spašavanje života, pa želim da iskoristim priliku da poželim dobro zdravlje svim igračima, predstavnicima klubova, širom Evrope i sveta u ovim teškim vremenima za sve nas.“\nUmorna i oslabljena Zvezda dočekuje najprijatnije...


Rusija ograničila uvoz žive stoke zbog virusa - Bizlife.rs\nRusija ograničila uvoz žive stoke zbog virusa\n14:46 Moskva, 01/02/2012\nRuska Federalna službe za veterinarsku i fitosanitarnu inspekciju saopštila je da je, počev od danas, privremeno zabranila uvoz žive krupne rogate stoke i od nje dobijenog genetskog materijala iz Nemačke, Holandije, Belgije i Francuske i takođe sitne rogate stoke i genetskog materijala iz Francuske, zbog virusa „šmalenberg“.\nOva služba je takođe potvrdila zabranu uvoza krupne i sitne rogate stoke iz Velike Britanije, kao i uvoza genetskog materijala od tih životinja od 1. februara, preneo je Reuters. Razlog uvođenja zabrane je nepoznata bolest životinja koju izaziva virus „šmalenberg“, „sa ciljem da se teritorija Rusije zaštiti od unošenja tog virusa“.\nUvoz govedine iz tih zemalja za sada nije zabranjen, rekao je predstavnik federalne veterinarske službe Aleksej Aleksejenko i dodao da se situacija prati i da će, pri najmanjoj opasnosti, biti donesene mere zabrane uvoza.\nRusija je već od 17. januara ograničila uvoz žive sitne rogate stoke, mesa, sperme i embriona iz pomenutih zemalja. Nepoznata bolest, koja je u novembru otkrivena kog zaražene stoke u Nemačkoj, povezana je sa virusom „šmalenberg“ koji izaziva nakaznost mladunaca ili uginuće fetusa, saopštila je Evropska komisija, izvršno telo Evropske unije. Taj virus je od tada otkriven kod goveda, ovaca i koza u Holandiji, Belgiji i Britaniji.\n„Ova zabrana je važna za članice EU koje imaju ekonomske probleme jer znači dalje ograničenje njihove ekonomske aktivnosti“, ukazala je ekonomista Organizacije UN za hranu i poljoprivredu za regione Evrope i centralne Azije Guljahan Kurbanova.


Počeo deseti Festival komedije “Jovan Knežević Caca”\nU ponedeljak, 15. oktobra, počeo je deseti, jubilarni, pozorišni Festival komedije “Jovan Knežević Caca” koji se održava u Domu kulture opštine Novi Bečej.\nKako je naglasio Saša Milenković iz Amaterskog pozorišta Novi Bečej koje i organizuje ovaj festival, on nikada nije zatvoren. Prema njegovim rečima, 2014. godine, posle višegodišnje pauze, njega je otvorila velika Mira Banjac i on od tada nije zatvaran, te ni ovo nije otvaranje, već samo nastavak života ovog bitnog kulturnog događaja. Prisutne je pozdravio i direktor Doma kulture, Novica Blažin, koji je ukazao i na to da čitav tim koji stoji iza organizacije festivala radi svih 365 dana godišnje da bi festival izgledao kako izgleda i bio ovo što jeste.\nOve godine, stručni žire čine Aleksandar Volić, reditelj, doktor Milan Mađarev, teatrolog i Vladeta Sudarski, glumac.\nU prvom festivalskom danu, odigrane su dve predstave Teatra91 iz Aleksinca i to predstava za decu “Semaforko” u popodnevnom programu van konkurencije i predstava “Mi čekamo bebu” u okviru takmičarskog dela na velikoj sceni. Prema oceni publike, predstava “Mi čekamo bebu” dobila je prosečnu ocenu 4.93, a za glumicu večeri je proglašena Zorica Stevanović za ulogu komšinice. Zahvaljujući se na nagradi, Stevanović je rekla: “Osećam se, prosto, neverovatno. Za jednu istu ulogu, u razmaku od dvadesetak godina dobila sam nagradu i to mi je dokaz da sam to što sam uradila, uradila na pravi način. Jednostavno, ta komšinica je svakodnevna žena, neko koga svi poznajemo, s kim živimo, neko ko je pored nas, ko u sve mora da se umuva, sve da zna, sve da posavetuje. Nije mi bilo teško jer sam ja po vokaciji glumica, ali po profesiji socijalni radnik i meni to, da kažemo, socijalno, uopšte, nije strano”.\nPredsednik žirija, beogradski reditelj, Aleksandar Volić, zadovoljan je prvim festivalskim danom. “Za desetogodišnjicu festivala, strašno je značajno da početak, start bude sa ovakvom komedijom. Ovako igranom komedijom, autentično, sa nekom radošću, sa dobrom energijom. To su glumci koji vole komediju, koji neguju komediju. Mislim da su ponajbolji u našoj zemlji u istraživanju svih vrsta komedije od farse, preko komedije situacije i komedije karaktera do vodvilja i treba im čestitati. Mislim da je i novobečejska publika sjajna. Negde je disala sa glumcima. Pojavio se taj dvospreg gde je zanos glumaca išao u gledalište, a publika je uzvraćala svojom emocijom” rekao je Volić. On je istakao i da veliki kvalitet ovog ansambla leži u tome što svi ujednačeno glume, što se ne osete velike razlike među njima i što, u suštini, nije bilo glavnog lika već su celu predstavu nosili ravnopravno.\nU utorak, 16. oktobra, od 20 časova, na programu je predstava “Daj mi svoju ženu” pozorišta “Bata Bulić” iz Petrovca na Mlavi, dok je u 19 časova otvaranje izložbe posvećene istorijatu novobečejskog pozorišta.


03. maj, 2018.\nU petak i subotu su na programu svi mečevi 35.kola Super lige Srbije, petog kola doigravanja u takmičarskoj sezoni 2017/18. Bićete u prilici da pratite direktan televizijski prenos tri izuzetno zanimljiva susreta, i to: Mladost – Mačva, Partizan – Napredak i Crvena zvezda – Spartak ŽK.\nMLADOST – MAČVA (petak 04.maj, 18:00 časova, TV Arena sport 4)\nPrvi meč 35.kola Super lige Srbije igra se u Lučanima gde domaća Mladost dočekuje goste iz Šapca, ekipu Mačve. Lučanci su već obezbedili opstanak i u meč ulaze rasterećeno, dok Šapčani to mogu uraditi već u ovom kolu, pa treba očekivati otvorenu i zanimljivu utakmicu. Ekipa Mladosti trenutno zauzima 9.mesto na tabeli sa 26 bodova na svom kontu. U prethodnom kolu Lučanci su na gostovanju u Zemunu odigrali nerešeno sa istoimenim superligašem, a rezultat je bio 0:0. Ekipa Mačve trenutno zauzima 11.mesto na tabeli sa 24 boda na svom kontu. U prethodnom kolu Šapčani su kao domaćini savladali ekipu Radnika, a rezultat je bio 2:1. Obezbeđen je direktan televizijski prenos ovog susreta na četvrtom programu TV Arena sport sa početkom u 18:00 časova.\nPARTIZAN – NAPREDAK (subota 05.maj, 18:00 časova, TV Arena sport 1)\nJedan od najzanimljivijih mečeva 35.kola Super lige Srbije igra se u Humskoj gde domaći Partizan dočekuje goste iz Kruševca, ekipu Napretka. Crno-beli su izgubili šampionsku trku, ali nema sumnje da će sa mnogo motiva ući u susret sa timom sa kojim ove sezone imaju negativan skor. Ekipa Partizana trenutno zauzima 2.mesto na tabeli sa 39 bodova na svom kontu. U prethodnom kolu crno-beli su u Novom Sadu poraženi u duelu sa ekipom Vojvodine, a rezultat je bio 2:1. Ekipa Napretka renutno zauzima 7.mesto na tabeli sa 26 bodova na svom kontu. U prethodnom kolu ’’čarapani’’ su na svom terenu poraženi u duelu sa ekipom Crvene zvezde, a rezultat je bio 0:2. Obezbeđen je direktan televizijski prenos ovog susreta na prvom programu TV Arena sport sa početkom u 18:00 časova.\nCRVENA ZVEZDA – SPARTAK ŽK (subota 05.maj, 20:00 časova, TV Arena sport 1)\nDerbi meč 35.kola Super lige Srbije igra se na stadionu ’’Rajko Mitić’’ gde domaća Crvena zvezda dočekuje goste iz Subotice, ekipu Spartak Ždrepčeva krv. Duel novog šampiona i trećeplasiranog tima šampionata svakako zavređuje veliku pažnju, a kvalitet obe ekipe garantuje nam da ćemo gledati odličan fudbal. Ekipa Crvene zvezde je i matematički obezbedila 1.mesto sa 51 bodom na svom kontu. U prethodnom kolu crveno-beli su na gostovanju u Kruševcu savladali ekipu Napretka, a rezultat je bio 0:2. Ekipa Spartaka trenutno zauzima 3.mesto na tabeli sa 34 boda na svom kontu. U prethodnom kolu ’’golubovi’’ su kao gosti poraženi u duelu sa ekipom Čukaričkog, a rezultat je bio 3:0. Obezbeđen je direktan televizijski prenos ovog susreta na prvom programu TV Arena sport sa početkom u 20:00 časova.


Lokomotiva Moskva - Olimpik Marselj, Fudbal - Predlog tip - 16/09 2021\nČetvrtak, 16/09 - Fudbal, Međunarodni, Liga Evrope\n16/09Lokomotiva Moskva vs Olimpik Marselj1X2tip: 2\nOd četvrtka su na programu mečevi prvog kola gruone faze Liga Evrope, a za vas smo ovog puta analizirali duel između Lokomotive iz Moskve i Olimpik Marseja. Susret između ova dva tima je zakazan za 18 časova i 45 minuta.\nNažalost, Lokomotiva iz Moskve nije uspela da dođe do plasmana u kvalifikacije za Ligu šampiona prošle sezone, što je bez ikakve sumnje bio primarni cilj ove ekipe, a svakako da će to biti i ovog puta.\nNa kraju su izabranici Marka Nikolića morali da se zadovolje sa Ligom Evrope, gde će u prvom kolu imati izuzetno težak posao pošto im u goste dolazi Marsej.\nKada je u pitanju ovogodišnje izdanje ruske Premijer lige, Moskovljani se trenutno nalaze na trećem mestu na tabeli uz dva boda manjka u odnosu na prvoplasirani Zenit, a u prošlom kolu su bez većih problema na svom terenu savladali Samaru sa 2:0.\nŠto se tiče Marseja, utisak je da ova ekipa igra zaista sjajno na startu domaćeg šampionata.\nNaime, tim sa "Velodroma" se trenutno nalazi na trećem mestu na tabeli uz pet bodova manjka u odnosu na prvoplasirani PSŽ koji za sada ima maksimalan učinak.\nU prošlom kolu je Marsej odigrao još jedan fantastičan meč u kom je bez većih problema slavio na jednom od najtežih gostovanja u ligi kod Monaka, pošto je taj duel završen rezultatom 0:2 uz dva gola sjajnog Dienga.\nUtisak je da je Olimpik mogao da dođe i do dosta ubedljivijeg trijumfa pošto su fudbaleri ovog tima u kneževini propustili pregršt stopostotnih šansi.\nPrioritet Lokomotive je domaći šampionat gde će pokušati da završe na jednom od prva dva mesta koja na kraju sezone donosi direktan plasman u Ligu šampiona. Sa druge strane, Marsej igra sjajno na startu šampionata Francuske i ovaj tim ima ogromne ambicije i u Ligi Evrope zbog čega vam hrabro preporučujemo da odigrate 2 koju kladionica Meridianbet plaća sa kvotom 2.10.


Situacija i dalje dobra, mjere privremene, od 2. avgusta u prednosti vakcinisani\nSituacija i dalje dobra, mjere privremene, od 2. a...\nFoto: Konferencija za medije povodom predstavljanja novih epidemioloških mjera\nObjavljeno: 23.07.2021. • 12:33 Autor: PR Služba Ministarstva zdravlja\nEpidemiološka situacija u Crnoj Gori je i dalje dobra, što je konstatovala i Svjetska zdravstvena organizacija, ali poziva na oprez. Shodno dosljednim najavama i upozorenjima, Savjet za borbu protiv koronavirusa reagovao je momentalno nakon prvih signala, pa su tako, uslijed promjene epidemiološke situacije u Crnoj Gori, mjere u borbi protiv korona virusa prilagođene situaciji na terenu.\nOd petka, 23. jula, do ponedjeljka, 2. avgusta, privremeno se zabranjuje rad diskoteka, disko klubova/barova i noćnih klubova/barova, na otvorenom i u zatvorenom prostoru. Očekujemo da će noćni klubovi i diskoteke, ukoliko epidemiološka situacija bude povoljna, od 2. avgusta ponovo početi da rade, ali samo za one koji su:\nepidemiološke mjere COVID-19 Institut za javno zdravlje\nEpidemiološka situacija stabilna, PCR test za nevakcinisane medicinske radnike 16.07.2021.


Oklop dominira na Google pretragama - Oklop\nOklop dominira na Google pretragama\nOvom prilikom bi se pohvalili da nas Google voli i da se naš sajt trenutno najbolje pozicionira u Crnoj Gori na razne riječi kao što su, Registracija .me domena, Web Hosting u Crnoj Gori i mnogim drugim riječima vezanih za hosting provajdera.\nZa ovo su najviše zaslužni naši korisnici koji nam često sugerišu kako da unapredimo naše poslovanje i ovom prilikom bi se zahvalili i našem klijentu Zeković Nedžibu koji se trudi da zajedno sa nama testira nove tehnologije i da predloge za poboljšanje naših usluga. Ovo je bila presudna godina gde smo razmišljali da prepustimo posao nekom drugom, jer jednostavno prezauzeti smo nekih drugim projektima koje vodimo i nismo bili u mogućnosti da se u potpunosti posvetimo ovom projektu.\nSada kada smo se oslobodili većine svojih projekta, u narednoj godini konačno možemo ozbiljnije da se pozabavimo Oklopom, očekujte da uskoro budemo prvi na Google za Najbolji Hosting. Ovo je naš novi cilj koji planiramo da ispunimo do sredine 2016 godine, tako da ukoliko čitate ovo i posjedujete blog, a spremni ste za saradnju kontaktirajte nas, dajte nam vašu ponudu za članak koji će voditi ka nama.


Treća zvezdica na Zvezdinom grbu od danas i zvanično. Terzić: Ponosan sam – www.samocrvenazvezda.com\nTreća zvezdica na Zvezdinom grbu od danas i zvanično. Terzić: Ponosan sam\n14/05/2019 14/05/2019 Samo Crvena Zvezda\t0 Comments\nNa sednici najvišeg organa srpske Kuće fudbala danas je verifikovana titula koju je Crvena zvezda osvojila 1946. godine. Ovom odlukom i zvanično je u posedu ono što je oduvek bilo naše, pa je ovosezonska kruna, po svim kriterijumima, 30. u crveno-belim vitrinama. Za priznavanje titule Crvenoj zvezdi na sednici Skupštine FSS glasala su 44 člana Skupštine, 10 je bilo uzdržano, a šest protiv.\n– Ponosan sam što smo uspeli da ozvaničimo titulu koju je Crvena zvezda osvojila apsolutno regularno, na terenu. Ponosan sam zbog svih igrača tog prvog Zvezdinog tima koji su dobili priznanje koju zaslužuju da su prva Zvezdina generacija šampiona. Skupština FSS je uvažila činjenično stanje i drago nam je zbog toga. Ovo je u svakom smislu bila istorijska sezona za naš klub, a priznavanje ove titule je u najboljem smislu reči šlag na tortu. Imamo puno razloga da slavimo u nedelju na poslednjem meču sezone – rekao je generalni direktor Crvene zvezde Zvezdan Terzić po završetku zasedanja.\n– Želim da se zahvalim svima u klubu koji su učestvovali i istrajavali u ovoj inicijativi kluba i doprineli da se dvogodišnji trud i napor konačno realizuje. Argumentima smo dokazali da dileme nema – Crvena zvezda je šampion Srbije 1946. godine – dodao je Zvezdan Terzić.\n← Sutra revanš polufinala kupa u Lučanima. Milojević: Kao da je bilo 0:0\nZvezda u finalu Kupa Srbije. Zvezda 0 – Mladost 0 →\nEvrokup, Limož – Zvezda : Sada zavisimo i od drugih\nKošarkaški Derbi : Neće biti karata u slobodnoj prodaji, Partizanu 12 karata, Pionir će biti crveno beli\n28/02/2019 28/02/2019 Samo Crvena Zvezda 0\nGarsija: Najlepši gol u dosadašnjoj karijeri, znači dobar početak\n03/09/2019 03/09/2019 Samo Crvena Zvezda 0


TS 110/10kV Autokomanda će se nalaziti u centralnom delu Beograda, u novom komercijalnom području, pa će postrojenje 110kV biti izgrađeno u GIS izvedbi (SF6). Projekat obuhvata izradu sledeće dokumentacije: – Idejni projekat TS sa studijom opravdanosti – Koncepcija zaštite od požara – Elaborat zaštite na radu – Licitacioni elektrotehnički elaborat (tender) – ELEM & ELGO d.o.o.\nTS 110/10kV Autokomanda će se nalaziti u centralnom delu Beograda, u novom komercijalnom području, pa će postrojenje 110kV biti izgrađeno u GIS izvedbi (SF6). Projekat obuhvata izradu sledeće dokumentacije: – Idejni projekat TS sa studijom opravdanosti – Koncepcija zaštite od požara – Elaborat zaštite na radu – Licitacioni elektrotehnički elaborat (tender)\nPosted on October 9, 2010 April 18, 2019 by admin\nTS 110/10kV Autokomanda će se nalaziti u centralnom delu Beograda, u novom komercijalnom području, pa će postrojenje 110kV biti izgrađeno u GIS izvedbi (SF6). Projekat obuhvata izradu sledeće dokumentacije:\n– Idejni projekat TS sa studijom opravdanosti\n– Koncepcija zaštite od požara\n– Licitacioni elektrotehnički elaborat (tender)\nParking prostor “Eurosalona” – Glavni projekat javnog osvetljenja


'MALFIN' konferencija o kreativnoj industriji i tehnologiji\n‘MALFIN’ konferencija o kreativnoj industriji i tehnologiji 7. novembra u Novom Sadu\nKoliko je kreativa bitna u tehnologiji? Na ovo ali i srodna pitanja pokušaće da odgovori MALFIN 2015. konferencija koju organizuje udruženje građana JCI Novi Sad, a koja će se održati 7. novembra u regionalnoj Privrednoj komori Novoga Sada.\nTema konferencije jeste tehnologija i kreativna industrija. Tokom jednodnevnog događaja prisutnima će se obratiti Mirko Topalski, osnivač i CEO Eipixa, Ivan Bildi, Milica Popović iz Bee Premium Group, te Milena Stojsavljević i Nebojša Horvat Cinger iz Webinariuma. Iz organizacije najavljuju i specijalnog predavača iznenađenja.\nOni pozivaju sve zainteresovane da se priključe događaju i saznaju gde se to ove dve industrije prepliću i šta im je zajedničko. Registracije za događaj već uveliko su otvorene pri čemu kotizacija za studente iznosi 500 dinara, dok za zaposlene iznosi 700. Na sam dan konferencije ulaz će se naplaćivati 600 i 800 dinara, tako da već sada možete obezbediti svoje mesto na zvaničnom sajtu JCI Novi Sad.


U Banjoj Luci održan stručni skup u organizaciji Udruženja ekonomista RS – SWOT i njemačkog GTZ-a: Zemljište koči poslovne zone - Akta.ba\nU Banjoj Luci održan stručni skup u organizaciji Udruženja ekonomista RS – SWOT i njemačkog GTZ-a: Zemljište koči poslovne zone\n10.06.2009. 08:59 / Izvor: Nezavisne novine\nManjak zemljišta u opštinskom vlasništvu, neizgrađena infrastruktura i komplikovane administrativne procedure ključne su prepreke za osnivanje većeg broja poslovnih zona u RS.\nTo su ocijenili učesnici skupa pod nazivom "Koraci pri osnivanju poslovnih zona u RS - problemi lokalnih zajednica", koji je 09.06.2009. godine održan u Banjoj Luci u organizaciji Udruženja ekonomista RS - SWOT i njemačkog GTZ-a.\nBojan Jojić, predsjednik Sekcije za lokalni razvoj u SWOT-u, kazao je da je generalni problem BiH što se nalazi pri dnu regionalne ljestvice po privlačnosti za inostrane investitore, zbog čega kao jedan od izlaza vidi razvoj poslovnih zona.\n"Poslovne zone sa sobom nose otvaranje novih radnih mjesta i značajan priliv sredstava za opštinske budžete od poreza na zarade", naglasio je on.\nJojić, koji radi u Agenciji za ekonomski razvoj opštine Prijedor, kazao je da je ta lokalna zajednica odabrala lokacije za poslovne zone, a za jednu površine veće od 50 hektara trenutno izrađuju studiju izvodljivosti.\nMićo Stanojević, menadžer Agencije za razvoj malih i srednjih preduzeća RS, ukazao je da je Vlada RS nedavno usvojila Akcioni plan za razvoj poslovnih zona u RS do 2012. godine.\n"Agencija kao prvi zadatak ima markiranje svih postojećih i potencijalnih lokacija za poslovne zone kroz šta će se definisati stepen izgrađenosti i stanje prostorno-planske dokumentacije. Na osnovu toga će se definisati obim investicija i kriterijumi na osnovu kojih će resorna ministarstva definisati podsticaje za razvoj poslovnih zona", istakao je Stanojević.\nOn dodaje da je prostorni plan RS okvirno prikazao oko 60 potencijalnih lokacija za izgradnju poslovnih zona, napominjući da će njihov konačni broj biti poznat tek od septembra, po završetku mapiranja.\nJedna od rijetkih lokalnih zajednica koja je odmakla u tom projektu je opština Foča koja na zemljištu Drvne industrije "Maglić" u stečaju planira formirati industrijsku zonu površine 27 hektara. Radenka Srndović, načelnik Odjeljenja za privredu i društvene djelatnosti u toj opštini, izrazila je očekivanje da će Vlada RS sufinansirati uplatu šest miliona KM za kupovinu tog zemljišta, ocjenjujući to malom sumom za korist koju bi donijela tom kraju. Buduća poslovna zona bi, prema njenim riječima, prije svega bila namijenjena drvoprerađivačima, ali i otvorena za preduzeća iz drugih sektora, poput energetskog i metalskog.\n"Planirali smo da se u toj industrijskoj zoni u prve dvije godine zaposli novih 300 radnika", kazala je Srndovićeva.\nPredstavnik GTZ-a Krešimir Meštrić učesnike skupa upoznao je s pozitivnim primjerom osnivanja preduzetničke zone Trnovec kod Varaždina u kojoj je "utočište" našlo 30 firmi.


U ponedeljak počinje otkup pšenice\nProduktna berza u Novom Sadu od ponedeljka, 6. jula počeće da prima prijave za otkup pšenice ovogodišnjeg roda, a za potrebe Republičkih robnih rezervi, saopštilo je danas Udruženje novinara za poljoprivredu "Agropres"\nPrema odluci Vlade Srbije biće otkupljeno 65.714 tona po ceni od 13 dinara sa uračunatim porezom na dodatu vrednost (PDV), prodavci mogu biti jedino registrovana poljoprivredna gazdinstva i zadruge. Najmanja ugovorena prodaja po proizvođaču iznosiće 20 tona, a najveća 100 tona.\nU skladišta će se primiti pšenica sa najmanje 77 kilograma hektolitarske težine, vlagom do 13 odsto i dva odsto ukupnih primesa.\nU Republičkim robnim rezervama sačinjen je raspored prijema pšenice po okruzima i utvrđena lista od 50 skladištara, kaže se u saopštenju i ističe da je za pojedine regione ta lista veoma nepovoljna, jer na spisku nema čak ni velikih luka, kao što je Bogojevo i Danubius Novi Sad.\nMeđu skladištima se ne pominju "Fidelinka", "PIK Bečej", "Tamiš", "Mlin Kikinda" i drugi, dodaje se u saopštenju.\nProduktna berza za kontakte u ovom poslu odvojila je 20 telefonskih linija i prema dosadašnjim iskustvima u sličnim poslovima očekuju da će ova kampanja trajati petnaest dana.\nVojvodina svake godine na tržište nudi 98 odsto roda pšenice.\nTelekom Srbije zaradio je oko 60 miliona evra profita od rada Telekom Republike Srpske za nepune dve godine od privatizacije\nGeneralni direktor Telekoma Republike Srpske Predrag Ćulibrk kaže da je, prema poslednjim pokazateljima, Telekom Republike Srpske među najuspešnijim preduzećima te vrste u Evropi i dodaje da je za dve godine od privatizacije broj pretplatnika mobilne telefonije udvostručen, a zabeležen je i rast pretplatnika fiksne telefonije.\nTakođe, značajan je i rast usluge ADSL i ostalih usluga. M:TEl ima nacionalnu pokrivenost u Bosni i Hercegovini, dok su ADSL i fiksna telefonija prisutni na teritoriji Republike Srpske.\nPrema njegovim rečima, tako uspešno poslovanje dovelo je do velikog investiranja, a najviše je uloženo u modernizaciju i digitalizaciju fiksne telefonije. Trenutno se značajna sredstva ulažu u razvoj treće generacije mobilne telefonije, a stvorena je i neophodna baza za razvoj IPTV usluga.\nOn je rekao da podaci o zaradi, ali i o povećanju broja korisnika telekomunikacionih usluga govore o tome da je investicija Telekoma Srbije bila opravdana i podsetio da je ta privatizacija bila najveća investicija jedog preduzeća iz Srbije izvan granica zemlje.\nDevizna štednja građana premašila pet milijardi evra\nDevizna štednja građana Srbije premašila je pet milijardi evra i poslednjeg dana juna dostigla 5.026,5 miliona evra, saopštila Narodna banka Srbije\nPosle povlačenja oko milijardu evra deviznih depozita u poslednjem tromesečju prošle godine, devizna štednja je u ovoj godini postepeno rasla, a prosečan dnevni rast bio je dva miliona evra. U junu je dostignut raniji prosečni mesečni rast devizne štednje od gotovo 100 miliona evra i u tom mesecu devizna štednja je dnevno rasla u proseku 4,5 miliona.\nO jačanju poverenja u bankarski sektor govori i podatak o vodećoj poziciji štednje na godinu dana, koja sada učestvuje s 30,3 odsto u deviznoj štednji građana, navodi NBS.\nČinjenica da su građani u svakom trenutku mogli da raspolažu ulogom, stabilnost dinara u dužem periodu i aktivnosti banaka na privlačenju štediša stvorili su uslove da se sve više građana opredeljuje za štednju u banci i doprineli uverenju da im je tu novac najsigurniji, zaključuje NBS.\nMilosavljević pozvao Grke da ulažu\nMinistar trgovine i usluga Srbije Slobodan Milosavljević je pozvao grčke privrednike da ulažu u Srbiju, naročito u oblast energetike i infrastrukture\nOn je rekao da je Grčka uložila u srpsku privredu u poslednjih osam godina 1,6 milijardi dolara i dodao da su u prva tri meseca u 2009. godini grčke direktne investicije iznosile 11,1 miliona dolara.\nGrčki kapital, prema njegovim rečima, najviše je uložen u oblasti bankarstva, telekomunikacija, zatim u prehrambenu industriju, industriju cementa, energetiku, trgovinu i hotelijerstvo.\nPrema njegovim rečima, Srbija želi da uprkos svetskoj ekonomskoj krizi poveća ukupnu robnu razmenu sa Grčkom, kao i da se poveća nivo investicija koje dolaze iz Grčke.\n"U prošloj godini ukupna razmena dve zemlje iznosila je 498,7 miliona dolara od čega je izvoz iz Srbije bio 211 milona dolara, dok je deficit bio 76,5 miliona dolara", kazao je Milosavljević. Srbija je najviše izvozila šećer, polietilen, bakar, otpatke od gvožđa i čelika, a najviše smo uvozili južno voće, šipke od legure aluminijuma i cigarete.\nMinistar je kazao da Srbija nudi niz pogodnosti stranim investitorima za ulaganje, a posebno je istakao nedovoljno iskorišćen sporazum o slobodnoj trgovini sa Ruskom Federacijom.\nOn je naveo da je Srbija usvojila set mera kojima treba da ublaži efekte svetske ekonomske krize i ima cilj da u narednom periodu poveća konkutrentnost proizvoda i tržišta. Ostvarivanju tih ciljeva, prema njegovim rečima, doprineće i bolje korišćenje CEFTA sporazuma.\nMilanović: U rudarski sektor potrebno uložiti milijarde evra\nDržavni sekretar u Ministarstvu energetike Radivoje Milanović izjavio je da je u rudarski sektor u Srbiji potrebno uložiti milijarde evra da bi proizvodnja minaralnih sirovina u rudnicima bila podignuta na najviši mogući nivo\nMilanović je u intervjuu Tanjugu rekao da je potrebno što pre uraditi Strategiju upravljanja mineralnim sirovinama u Srbiji kako bi se privukli strani investitori da ulažu u rudarski sektor u našoj zemlji.\nDržavni sekretar u Ministarstvu energetike najavio je da je sasvim izvesna gradnja nove termoelektrane u Kostolcu, u koju je potrebno uložiti oko 500 miliona evra, i dodao da će najverovatnije na jesen ili u proleće biti raspisan tender za gradnju tog postrojenja.\n„Planiramo da površinski kop Drmno u Kostolcu proizvodi od devet do 12 miliona tona uglja, što je dovoljno za taj novi termokapacitet,” rekao je Milanović, i istakao da bi slično postrojenje snage 300 megavata trebalo da bude izgrađeno u Štavlju u okviru istoimenog rudnika sa podzemnom eksploatacijom, čije rezerve iznose od 50 do 70 miliona tona uglja.\nOn je naglasio da se prošle godine u budžet Srbije „slilo” oko milijardu dinara od naknade za korišćenje rudnog blaga, a da bi posle usvajanja novog zakona o rudarstvu koji je trenutno u skupštinskoj proceduri, priliv u budžet trebao da bude još veći.


Ocenjeno je da je neophodno ulaganje u formalno i neformalno obrazovanje nastavnika, kao i da digitalni mediji, informaciono-komunikacione tehnologije i internet treba više da se koriste za promociju internetske pismenosti.\n„Ne smemo da se pomirimo s tezom da je internet otet od građana i da su ga preuzeli za širenje komercijalnih sadržaja i antidemokratskih ideja. Internet pripada građanima i on nam je potreban i za promociju internetske medijske pismenosti“, rekla je Brankica Petković iz Mirovnog instituta iz Ljubljane, koja je i regionalna koordinatorka projekta „Mediji za građane, građani za medije“.\nNa konferenciji je ocenjeno da nedostaje uključivanje samih medija i novinara i ukazano da javni medijski servisi imaju obavezu da postanu centralni akteri u medijskoj zajednici u promociji medijske internetske pismenosti kroz sopstvene programe.\nKonstatovano je i da, uprkos pojedinačnih pozitivnih primera strateškog pristupa razvoju internetske medijske pismenosti, vlasti u zemljama regiona čine samo „sporadične korake u vezi sa tom problematikom“.\nInternet Internetska medijska pismenost Medijska pismenost\n← Ministarstvo kulture: Nedopustiva taksa od 100 odsto na štampu iz Srbije\nVučić o štampi na srpskom: Nije to sad najvažnije ljudima →


Telenor Crna Gora – Bankar.me\nMarch 17, 2022 CRNA GORA, M:TEL (komunikacije), SVE VIJESTI 0\nBrend One je donio novu energiju na crnogorsko tržište telekomunikacija i prvi utisci korisnika i partnera su izuzetno pozitivni, ocijenio je gostujući na TV Vijesti komercijalni direktor kompanije One Brano Đurović.\n4iG je započeo svoj investicioni ciklus industrije 5G u Crnoj Gori obezbeđujući optimalnu kombinaciju blokova radio spektra od 2,6 GHz TDD (Vremenski dupleks) i FDD (Frekvencijski dupleks).\nOctober 14, 2021 CRNA GORA, M:TEL (komunikacije), SVE VIJESTI 0\nKompanija Telenor je uspješno prošla kroz postupak resertifikacije i još jednom potvrdila da posjeduje kvalitet poslovanja usklađen sa međunarodnim ISO standardima.\nOctober 12, 2021 CRNA GORA, M:TEL (komunikacije), SVE VIJESTI 0\nAugust 27, 2021 CRNA GORA, M:TEL (komunikacije), SVE VIJESTI 0\nJuly 30, 2021 Članci, CRNA GORA, INTERVJUI, M:TEL (komunikacije), SVE VIJESTI 0\nJuly 23, 2021 CRNA GORA, M:TEL (komunikacije), SVE VIJESTI 0\nJuly 9, 2021 Članci, CRNA GORA, M:TEL (komunikacije), SVE VIJESTI 0\nKompanija 4iG Plc najavila je svoju drugu međunarodnu akviziciju, koja će omogućiti društvu da nastavi da gradi svoj telekomunikacioni portfolio. 4iG je potpisalo pismo o namjerama sa podružnicom PPF Telecom Group za sticanje 100% udjela u društvu Telenor d.o.o. Podgorica , vodećim operatorom mobilne telefonije u Crnoj Gori.


Prvi sateliti evropskog GPS-a - Gradjevinarstvo.rs\n24.05.2011. | EurActiv\nPrva dva operativna satelita evropskog sistema globalne satelitske navigacije Galileo biće lansirana 20. oktobra najavila je Evropska komisija. To su prvi u nizu 18 satelita koji bi trebalo da budu lansirani da bi sistem postao operativan. Galileo, evropski sistem pozicioniranja nalik američkom Dži-Pi-Esu (GPS) počeće da funkcioniše 2014. godine.\nSateliti će biti lansirani iz evropske svemirske luke Kuru u Francuskoj Gvajani na visinu od 23.600 kilometara. Program realizuju Evropska unija i Evropska svemirska agencija.\n"Lansiranje je od istorijskog značaja. Evropa pokazuje da ima sposobnosti da bude na čelu po tehnološkim inovacijama”, kazao je evropski komesar za industriju i preduzetništvo Antonio Tajani 23. maja prilikom objavljivanja termina lansiranja.\n“Hiljade preduzeća i inovatora širom Evrope moći će da iskoriste perspektive i razviju svoj posao uz pomoć buduće Galileo infrastrukture. Građani će imati koristi od njegovih usluga. Galileo pruža vrednost za novac i računam na zemlje članice da sarađuju u pronalaženju rešenja za finansiranje", dodao je on.\nGalileo će, kada bude operativan biti podrška ekonomiji Evrope pružajući usluge sektoru distribucije struje, upravljanja voznim parkom, finansijskom sektoru, transportu robe, mirovnim misijama, spasilačkim akcijama,pašavanja i drugim sektorima koji u velikoj meri zavise od satelitske navigacije.\nEvropa će postavljanjem sopstvenog sistema postati nezavisna u tehnologiji koja postaje neophodna za funkcionisanje sistema telekomunikacija i distribucije struje. Očekuje se da Galileo osim nezavisnosti u evropsku ekonomiju unese i 60 milijardi evra u periodu od 20 godina na osnovu dodatnih prihoda u privredi, a takođe i koristi u javnom sektoru i društvu.\nCentrala sistema Galileo, kako je odlučila EU 2010. nalazi se u Pragu.\nEvropski Globalni sistem satelitske navigacije nosi ime čuvenog Italijanskog astronoma, fizičara i matematičara Galileo Galilea (Galileo Galilei 1564-1642).\nSistem će kada postane operativan sa 18 satelita 2014/2015 imati tri osnovne usluge. Javni servis koji će moći slobodno da se koristi, Javni regulisani servis koji će služiti za hitne slučajeve i sektor bezbednosti i servis za pronalaženje i spašavanje. Predviđeno je ukupno 30 satelita.\nPovodom lansiranja, generalni direktor Evropske svemirske agencije Žan- Žak Dorden (Jean-Jacque Dordain) rekao je da će sateliti biti lansirani 20. oktobra u 7 časova po lokalnom vremenu i da će nositi ime jednog belgijskog i jednog bugarskog deteta.\nU političkom smislu Galileo će omogućiti EU da bude nezavisna od ruskog sistema GLONASS i GPS sistema SAD. Galileo će takođe za razliku od američkog i ruskog sistema koje kontrolišu ministarstva odbrane u potpunosti biti pod civilnom kontrolom a imaće i savršeniji sistem za spašavanje koji će moći da šalje poruke transmiteru SOS signala što do sada nije bio slučaj.\nPredviđeno je da se između 2007. i 2013. godine za Galileo potroši 3,4 milijarde evra. Troškovi razvoja je trebalo da iznose 1,1 milijardu, ali se račun popeo na 2,4 milijarde. Prema navodima Komisije, troškovi su realizovani da bi se ostvarile uštede, Tajani nije želeo, međutim, da govori o troškovima i kazao je sda će neutrošeni novac biti iskorišćen za kupovinu satelita, koja nije predviđena iznosom od 3,4 milijarde evra.\nTroškovi za funkcionisanje iznosiće oko 800 miliona evra godišnje, što je manje nego u SAD, gde 37 satelita sistema GPS košta jednu milijardu dolara.\nPre lansiranja će, međutim, biti još jedna značajna tačka u razvoju Galilea – dva ugovora sa proizvođačima satelita. Više podataka znće se 22. juna, tokom sajma vazduhoplovstva u francuskom gradu Buržeu.\nTreći i četvrti biće lansirani u prvoj polovini 2012. godine. Razvoj će se nastaviti da bi sistem na kraju brojao 30 satelita.


Palić Film Festival – Svetska premijera domaćeg filma "Nečista krv – greh predaka" | nigdine.com\nFilm „Nečista krv – greh predaka“ reditelja Milutina Petrovića imaće svetsku premijeru 22. jula ove godine na Letnjoj pozornici Festivala evropskog filma Palić, koji se ove godine održava od 17. do 23. jula. Ovo ostvarenje naći će se u Glavnom takmičarskom programu festivala, gde će biti u konkurenciji za Zlatni toranj za najbolji film, Palićki toranj za najbolju režiju, kao i za Specijalnu nagradu žirija.\nReditelj Milutin Petrović je o predstojećoj premijeri filma rekao: „Na Paliću je ta divna projekcija na otvorenom, pod zvezdama, idealno mesto da tvoj film neko vidi. Nama je najvažnije da film krene u bioskope krajem avgusta i u septembru, i da ga tamo vidi mnogo ljudi. „Nečista krv – greh predaka“ je film kao što su nekada filmovi bili – kao oni filmovi koje volite da gledate više puta. Dok čekamo taj trenutak da ljudi mogu da pogledaju film u bioskopima, Palićki filmski festival je divna prilika da ga pogleda festivalska publika. Sem toga, Palić je internacionalni festival i na njemu je prisutna praktično sva stručna javnost regiona“. Milutin Petrović se ovim filmom vraća na Festival evropskog filma Palić nakon 2015. i projekcije ostvarenja „Petlja“.\nPrema rečima Snežane van Hauwelingen, direktorke produkcijske kuće This and that Productions, film „Nečista krv – greh predaka“ će svetskom premijerom na Festivalu evropskog filma Palić započeti festivalski život u Srbiji i regionu, a beogradska premijera zakazana za 24. avgust u Kombank dvorani: „Drago mi je da se festivali i bioskopi vraćaju u svoje normalne tokove i izuzetno se radujemo premijeri filma na Palickom festivalu. Film „Nečista krv – greh predaka“ je istorijska drama bazirana na delima Bore Stankovića za koju je scenario maestralno napisao čuveni Vojislav Nanović. Cela ekipa je imala veliku odgovornost ali i izazov da realizuje ovaj film, i nadamo se dobrim reakcijama kako stručne javnosti, tako i publike na Paliću, u Beogradu i Srbiji.\nPrethodno Prethodni članak: Treći somborski filmski festival od 13. do 16. jula\nSledeće Naredni članak: Sarajevo Film Festival – Nova nagrada Mreže festivala Jadranske regije: Publika regije zajedno bira najbolji film


Nacrt zakona o poreklu imovine do kraja 2015. - Istinomer\n„Izrađeno je idejno rešenje Nacrta zakona [o poreklu imovine], koje definiše glavne oblasti koje će nacrt sadržati. Prvi nacrt zakona biće gotov do kraja ove godine, kada će javnost biti u mogućnosti da se upozna sa njegovim sadržajem.“\nOd petooktobarskih promena naovamo različite stranke su najavljivale Zakon o poreklu imovine, a od 2012. u tome prednjači Srpska napredna stranka. Međutim, čini se kao da u tom procesu idemo u obrnutom smeru – premijer Aleksandar Vučić obećavao je da će se zakon konačno naći u skupštini na leto 2013. godine, a dve godine kasnije ista vlast najavljuje koncepte i idejna rešenja nacrta, a od zakona ni traga ni glasa.\nPoslednje obećanje Ministarstva pravde da će se sa nacrtom izaći u javnost do kraja 2015. godine ocenjujemo kao neispunjeno, budući da nacrt još nije objavljen.\nU resornom ministarstvu nisu odgovorili na pitanja Istinomera zbog čega je probijen i ovaj rok niti kada ćemo konačno dobiti ovaj važan propis. Od Ministarstva smo tražili i idejno rešenje zakona, ali nismo dobili odgovor ni na to pitanje.\nInače, pitanje imovine koja značajno premašuje prihode i za koju nije moguće dokazati poreklo u drugim zemljama uglavnom je regulisano u okviru različitih zakona, a ređe posebnim zakonom. Međutim, važno je da se promene u imovini konstantno prate i porede sa primanjima, što kod nas nije slučaj.\nU Srbiji postoje propisi koji donekle regulišu ovu oblast, ali se pre svega odnose na javne funkcionere, a u praksi se pokazalo da to nije dovoljno.\nAgencija za borbu protiv korupcije vodi samo registar imovine i prihoda javnih funkcionera, koji su dužni da ih prijave odmah po stupanju na javnu funkciju. Pored toga, u obavezi su da prijave takozvane bitne promene u imovinskom stanju, odnosno promene koje ne pokriva njihova godišnja plata.\nZa lažno prijavljivanje javnim funkcionerima preti kazna od šest meseci do pet godina zatvora.\nOsim toga, promenom imovinskog stanja bavi se i Zakon o poreskom postupku i poreskoj administraciji, donet još 2002. godine. Ovaj zakon predviđa unakrsnu procenu za utvrđivanje poreske osnovice. To znači da ako neko stekne imovinu – na primer kupi stan, kuću ili auto – za više novca nego što zaradi za godinu dana (od prethodne provere), ta razlika se oporezuje po stopi od 20 odsto.\nMeđutim, to je jedna od metoda procene poreske osnovice i ne mora se nužno koristiti, jer o tome odlučuje Poreska uprava.\nZbog toga je i Transparentnost Srbija ranije tražila da se utvrdi da li postojeći mehanizam funkciniše ili ne, kako i novi zakon ne bi postao još jedno mrtvo slovo na papiru.\nInače, u slučaju da Poreska uprava sumnja da je imovina stečena krivičnim delom dužna je da obavesti nadležni državni organ – policiju, tužilaštvo, Upravu za sprečavanje pranja novca. Za sada se kod nas oduzima samo imovina proistekla iz krivičnog dela, a još nije poznato na koga bi se Zakon o poreklu imovine primenjivao niti ko bi ga sprovodio.\nOvaj zakon, inače, odlučno je najavljivan kao zakon koji će sprečiti “lov u mutnom“, propis koji će primorati sve bogate da dokažu odakle im bogatstvo. Premijer Vučić tako je rekao da niko ne može da ima “prijavljenu platu od 50.000 do 70.000 dinara i da bude veliki gazda koji ima dva poršea, ili dva velika mercedesa i 17 kuća i stanova”.\nMeđutim, budući da posle toliko najava nismo videli ni nacrt zakona, čini se da je više reč o marketingu, jer osiromašeni građani, ogorčeni zbog onih koji su se obogatili preko noći, upravo žele da čuju da će neko istražiti sve “novokomponovane“ bogataše.\nUtvrđivanje porekla imovine, međutim, žele i oni koji su bogatstvo stekli u skladu sa zakonom i koji redovno plaćaju poreze i sve obaveze prema državi.\nZbog toga se nameće zaključak da ovaj zakon nikako da stigne na dnevni upravo zbog onih kojima zakon ne odgovara, a koji svojim vezama i novcem mogu da priušte nova odlaganja.\nAleksandar Vučić Ministarstvo pravde Nikola Selaković Zakon o poreklu imovine


"Beograd je dosta izbušen prethodnih decenija" | Skandalozno\nMetro u Londonu – foto: pixabay.com\nFrancuska kompanija “Alstom” zainteresovana je za isporuku voznih sredstava i sistema – kontaktne mreže i mašinskih elektrosistema u okviru metroa.\nOvu informaciju potvrdio je vršilac dužnosti direktora JKP “Beogradski metro i voz” Stanko Kantar.\nKantar je podsetio da je sporazum o razumevanju sa Francuskom potpisan još 2011. godine, kao i da postoji međunarodni ugovor sa kineskom stranom.\nKantar za RTS kaže da je “Alstom” zainteresovan za isporuku voznih sredstava i da to piše u dokumentu, ali da tu, dodaje, nije definisan građevinski deo.\n“To je procenjena cena iz generalnog projekta koji je radila francuska kompanija ‘Ežis’ i mi tek treba da radimo objedinjenu cenu projekta koji će da definiše tačne vrednosti”, rekao je Kantar.\nOno što sledi, kaže, je da se uradi dobar geološki elaborat koji eventualno može da pokaže “da li imamo veće probleme nego što očekujemo, naveo je Kantar.\n“Pošto je Beograd već dosta izbušen tokom prethodnih decnija imamo sada već dosta dobre podloge“, ukazao je Kantar.\n“Sada je u postupku izgradnja hidrotehničkog rešenja Makiškog polja, jer tamo imamo Železnicku reku i Žarkovački potok, sliv površinskih voda sa Železnika i Žarkova. Treba da se uradi plan generalne regulacije šinskih sistema”, objasnio je Kantar.\n“U planu generalne regulacije šinskih sistema biće definisana i trasa treće linije. Ono što nije pokriveno sa četiri linije BG-voza i dve linije metroa to je Banjica, Voždovac, Autokomanda, Prokop i to treba povezati trećom i naravno blokovi na Novom Beogradu, tako da je to cilj da se pokrije u jednom trenutku”, rekao je Kantar.\nPrva linija metroa imaće četiri zajedničke stanice sa BG-vozom, druga dve, i one bi po procenama trebalo da preuzmu 45 odsto javnog prevoza, rekao je Kantar.\nBudite prvi sa komentarom na članku "“Beograd je dosta izbušen prethodnih decenija, imamo dobru podlogu za metro”"


Vaterpolo reprezentativac Hrvatske Nikša Dobud se ni najmanje ne kaje što je u meču sa našom nacionalnom selekcijom divljački nasrnuo na Filipa Filipovića.\nFilipović je posle tog poteza Dobuda, koji je dobio samo jedan meč suspenzije, odgovorio u bazenu - zakucavši loptu u mrežu rivala koji je pobeđen sa 15:12.\nPoraz Vojvodine u Barseloni\nVaterpolisti novosadske Vojvodine izgubili su u gostima od španske Barselonete sa 7:5 u utakmici devetog kola C grupe Lige šampiona.\nVaterpolista reprezentacije Srbije i italijanskog Pro Reka Filip Filipović proglašen je za najboljeg vaterpolistu sveta u 2011. godini, u izboru Svetske plivačke federacije (FINA).\nPrlainović, Aleksić, Mandić i Ranđelović novi promoteri UNIQA osiguranja\nVaterpolisti Andrija Prlainović, Milan Aleksić, Sava Ranđelović i Dušan Mandić od ovog četvrtka su nova zaštitna lica UNIQA osiguranja. Vrhunski sportisti u narednih godinu dana braniće boje ove kompanije, na isti način na koji su do sada, kao reprezentativci, branili odličja najtrofejnijeg nacionalnog sporta u Srbiji.


Momirović i Buhić najavili nove investicije u infrastrukturu u Sandžaku – Sandzaklive.rs\nMomirović i Buhić najavili nove investicije u infrastrukturu u Sandžaku\n0 739 2 minuta čitanja\nU Sandžaku će se u narednom periodu realizovati značajni infrastrukturni projekti koje će sprovesti Vlada Repubilke Srbije u partnerstvu sa institucijama Republike Turske i lokalnim samoupravama. O tome su danas sa rukovodstvima sandžačkih opština razgovarali, ministar građevinarstva, saobraćaja i infrastrukture Vlade Srbije, Tomislav Momirović i državni sekretar u tom ministarstvu, Enes Buhići ambasador Republike Turske u Srbiji, Hami Aksoy, generalni konzul Turske u Novom Pazaru, Bašar Bašol\n“Mi smo predvideli ovde da izgradimo i pet postrojenja za prečišćavanje otpadnih voda. Rekonstruisaćemo samo u Tutinu preko 80 kilometara lokalnih puteva,a 110 u Novom Pazaru. Rešićemo pitanje kanalizacije i u Tutinu, Novom Pazaru, Sjenici i u Prijepolju. Još malo pa krećemo da gradimo auto-put od Požege do Boljara, koji će promeniti komunikaciju ovog dela Srbije sa Beogradom, kazao je Momirović.\nU koliko lošem stanju je bio putni pravac Novi Pazar – Tutin,ali o tome kako se radovi odvijaju prvi put se na terenu uverio i ambasador Republike Turske u Beogradu, Hami Aksoy.\n„Izuzetno sam zadovoljan kako napreduju radovi na rekonstrukciji puta Novi Pazar – Tutin. Naši odnosi sa Srbijom su na izuzetno visokom nivou. Mnoge turske firme posluju u Srbiji, ova firma koja izvodi radove na rekonstrukciji ovog važnog puta u Sandžaku, radiće i na auto-putu Beograd – Sarajevo. Planirana je u Sandžaku realizacija i drugih bitnih projekata na kojima će raditi firma Tasyapi ali i druge naše kompanije. Zbog planova i saradnje sa ministarstvom kojim upravlja ministar Tomislav Momirović, još mnoge turske građevinske firme će raditi ovde“, rekao je ambasador Aksoy.\n“Jako je važan ovaj put koji se radi, zbog velike frekfrencije između dva grada. Kažemo da je reč o rekonstrukciji, ja bih pre rekao da je ovo potpuno novi put. Drago mi je što radovi idu tako dobro da će se završiti u dogovorenom roku”, kazao je Buhić za Prvu.\nProjekat rekonstrukcije puta od Novog Pazara do Tutina u dužini od oko 23 kilometra vredan je 24 miliona evra. Sredstva su obezbeđena kreditom Republike Turske. Dogovor oko tog važnog projekta postigli su predsednici Republike Turske Recep Tayyip Erdogan i Srbije Aleksandar Vučić. Ugovor između Vlade Srbije i turske kompanije Tasyapi potpisan je 29. oktobra 2018. godine. (rtv)\nNapeto u Banjaluci - Gradonačelnik sa bagerima ruši restoran Dodikove ćerke (Video)\nNovi Pazar / Savet za bezbednost : bezbednosna situacija povoljna


MA, IDI BEGAJ! Srbija spremna za (poglavlje 18) - Radio Košava\nMA, IDI BEGAJ! Srbija spremna za (poglavlje 18)\nSrbija je spremna za otvaranje u pregovorima o članstvu u "EU" (poglavlja 18) koje se odnosi na statistiku, ali će za postizanje nivoa kvaliteta statistike u članicama "Unije" biti potrebno nekoliko godina, ocenio je direktor statističke agencije "EU" Piter Everers.\nDirektor "Eurostata" zadužen za kooperaciju u "Evropskom statističkom sistemu i međunarodnu saradnju" izjavio je za agenciju "Beta" i "EurActiv" da novi zakon o statistici koji je u pripremi predstavlja veoma dobar korak napred.\n"Srbija je dobro na putu da ispuni zahteve iz poglavlja 18", rekao je Evereres posle konferencije povodom zatvaranja projekta "Jačanje statističkog sistema Srbije poboljšanjem metodologija i standarda kroz primenu dobre prakse", koji je sproveo "Republički zavod za statistiku".\n"Evropska unija" je finansirala taj projekat iz pretpristupnih fondova sa (3,5 miliona evra).\nProjekat je trajao (20 meseci), a realizovao ga je konzorcijum koji predvodi nemačka kompanija "GOPA".\nDirekor agencije "EU" za statistiku rekao je da su statistički podaci važni i za sva druga pregovaračka poglavlja i usklađivanje s pravnim tekovinama "EU" u svim poljima. Zvanična statistika treba da obezbedi podatke za (16 pregovaračkih poglavlja).\nEverers je ocenio da je novi "zakon o statistici" u Srbiji u potpunosti usklađen sa evropskim preporukama, ali da je još važnija njegova primena, ukazavši da nedostaje nekoliko važnih registara za pravljenje statistike.\n"Još mnogo toga treba da se uradi. Pravne tekovine "EU" imaju oko (300 regulativa) koje opisuju kako praviti statistiku tako da bude u potpunosti uporediva sa "EU", a za zemlje koje žele da postanu članice "EU" komparativnost je jedno od najvažnijih pitanja", rekao je Everers.\nPrema njegovoj oceni, "statistički zavod Srbije" ima veoma kvalitetne zaposlene, ali je problem što veliki broj njih ima privremene ugovore što olakšava njihov odlazak u druge institucije i organizacije.\nJedan od izazova je i pouzdanost "Zavoda za statistiku", a za to je, prema njegovim rečima, potrebno da "Vlada" da garancije da statistički sistem može da radi nezavisno.\nDirektor "Republičkog zavoda za statistiku" Miladin Kovačević izjavio da nema više prepreka za otvaranje (poglavlja 18) i da očekuje da "vrlo uskoro" bude otvoreno.\n"Kada "Evropska komisija" krene napred sa daljim otvaranjem poglavlja, mislim da će prva sad na redu biti statistika, odnosno (poglavlje 18)", izjavio je Kovačević je za "EurActiv".\nKovačević je rekao da je i "Evropskoj komisiji" i "Eurostatu" bilo poznato da je Srbija odavno spremna za otvaranje tog poglavlja, ali da je postojala prepreka iz "Sporazuma o stabilizaciji i pridruživanju" u vezi s prikazivanjem podataka o Kosovu i Metohiji, odnosno s teritorijalnom klasifikacijom Srbije.\n"Kosovo i Metohija je prema našem ustavnom uređenju jedan od (pet regiona) na prvom nivou klasifikacije i postojao je zahtev u vezi s neslaganjem s formom dostavljanja tih podataka "Eurostatu", iako Srbija nije ni imala te podatke za "KiM".\nTo je bilo više pitanje forme i politički aspekt, a ne statistički. Sada je nađeno kompromisno tehničko rešenje i ta barijera je otklonjena", rekao je Kovačević.\nKovačević je rekao da očekuje da izmene zakona o statistici, koje su planirane do kraja (2017. godine), budu donete u prvom kvartalu (2018.).


Novinari koji su se okupili danas na skupu podrške novinarima televizije N1 ocenili su da su novinari koji „profesionalno rade svoj posao“ izloženi uvredama i napadima, kao i da očekuju još napada na one koji se usude da kritikuju vlast.\nNovinarka Tamara Spaić kazala je da želi da zna ko su fantomi koji napadaju N1 i poručila tužilaštvu i policiji da se probude „iz dubokog sna i počnu da rade svoj posao i otkriju ko su odgovorni za napade na tu televiziju“.\nTokom skupa, tri osobe su prisutnima delile letke na kojim je pisalo „Srbija doviđenja, dobrodošli u Luksemburg“ i na kojima je stajao logo televizije N1.\nOni su prisutnima delili i lažne pasoše na kojima je bio logo N1, kao i lažni pečati na kojima piše logo N1 Luksemburg.\nTamara Spaić je ocenila da je napis na lecima vid pritiska i zastrašivanja novinara N1, koji su inspirisani onim što govori predsednik Srbije Aleksandar Vučić.\nPredsednik Nezavisnog udruženja novinara Srbije Željko Bodrožić kazao je da živimo u društvu u kome nema slobode medija i da se nada da će Evropska unija učiniti nešto.\nBodrožić je podsetio na slučaj javnog uzbunjivača A. O. iz Krušika koji je, kako je rekao, tokom boravka u pritvoru „gledao televiziju na kojoj je bilo dostupno pet kanala sa nacionalnom frekvencijom i nije znao da se iko interesuje za njegov slučaj“.\nBodrožić je ocenio da većina Srbije živi kao da je u Centralnom zatvoru.\nNovinar BIRN-a Slobodan Georgiev kazao je da „vlast davi N1 već neko vreme“ i dodao da je to samo jedna „spoljna manifestacija“, kao i da su ti pritisci sve gori.\n„Da nema N1, ne bismo znali šta se dešava u Srbiji“, kazao je Geogriev i dodao, pokazujući na zgradu Vlade Srbije, da se „ljudi iz ove lepe zgrade ne šale“.\nOn je dodao da bi voleo da ovakvih skupova ne bude i dodao da građani moraju da veruju u ono što novinari rade.\nPredsednik Udruženja kidnapovanih i ubijenih na KiM Simo Spasić tokom skupa je držao slike kidnapovanih novinara sa Kosova.\nSkupu je prisustvovalo oko 100 ljudi, među kojima su bili i direktor programa N1 Jugoslav Ćosić, urednik Danasa Dragoljub Petrović, novinar nedeljnika Vreme Stevan Ristić, profesor Rade Veljanovski, kao i predsednik Demokratske stranke Zoran Lutovac.\nNovinari u Nišu protiv fantoma i napada na N1 televiziju\nSkupom u Medija i reform centru, tridesetak novinara iz Niša, predstavnika nevladinih organizacija i opozicionih stranaka pružilo je podršku N1 televiziji i protestu „Novinari protiv fantoma“ koji je organizovan ispred Vlade Srbije.\nNovinari iz Niša su upozorili da je stanje u medijima zabrinjavajuće i podsetili na podatak da je od početka godine evidentirano 96 napada na novinare i medijske kuće.\nUrednica Južnih vesti Gordana Bjeletić istakla je na skupu da je mnogo napada na novinare, ali da je ovaj poslednji napad na N1 televiziju najopasniji od svih do sada.\n„Ovaj napad prepoznajemo kao najopasniji jer se vidi veliki nivo organizacije. Za nas kao novinare, ali i za državu je jako bitno da se sazna koja organizacija stoji iza te akcije. Treba da znamo da li su novinari i građani bezbedni“, izjavila je Bjeletić.\nOna je dodala da u poslednjih mesec dana nije bilo napada na Južne vesti, što je zaposlenima „neubičejeno“, jer su već navikli na stalne napade i pritiske.\nNovinarka lista Danas Zorica Miladinović kazala je da dobar deo odgovornosti za to što se sada dešava sa novinarima i medijima u Srbiji snose i sami mediji i novinari.\n„Većina naših kolega trpi i ćuti zarad male plate i sitnih privilegija, a jedan broj naših kolega trpi zbog malo većih plata i malo većih privilegija. Nema solidarnosti i upornosti, nema efikasnih i organizovanih akcija. To nije dobro. Moramo da budemo organizovani i jedinstveni“, izjavila je Miladinović.\nPrema njenim rečima, novinari koji su bili prisutni na večerašnjem skupu treba da budu „čuvari vatre“ i treba da pokažu svojim kolegama koji ćute kako se treba boriti i baviti novinarskom profesijom.\n„Iskreno se nadam da ćemo doživeti taj dan kada će zbog pritiska na novinare biti moguće da ni jedna novina ne izađe ili se ugasi program na svim televizijama“, izjavila je Miladinović.\nDanijel Dašić iz Nacionalne koalicije za decentralizaciju rekao je da u Srbiji „mic po mic“ gubimo deo zdravog društva.\n„Ne primećujemo kako nam nestaju slobode, kako nestaju mediji. Ukoliko nestane jedini veliki slobodni medij neće imati ko da nas obavesti šta se dešava i nećemo znati kad će doći red na nas“, istakao je Dašić.\nNovinarka Siti radija Ivana Petrović istakla je da to što se dešava sa N1 televizijom predstavlja problem svih nas.\n„Televiziji N1 bacili su 5.000 letaka. Toliko puno letaka treba da se odštampa, plati, preveze, rasturi. To nije akt usamljenog ludaka. I za takve stvari mora da stoji čitav aparat i to je ono što nas plaši“, izjavila je Petrović.\nOna je rekla da pravo, civilizovano društvo brani svoje medije i mogućnost da čuje vest, ali naše društvo ne pokazuje dovoljno interesovanja da brani medije.\nDragan Đorđević iz Odbora za ljudska prava istakao je da napadi na novinare u Srbiji, na žalost idu uzlaznom putanjom.\n„Napad na novinare je i napad na građane i zbog toga građani treba da pokažu solidarnost sa novinarima“, istakao je ĐorĐević.\nNekadašnji novinar Radio Niša Velibor Petković istakao je da veruje da vlast treba da bude srećna što ima medije kao N1 jer da nema takvih medija, imali bi totalni mrak.\nPetković je rekao da se RTS „urušava“ i da je N1 televizija preuzela ulogu javnog servisa.


BH-GAS: Minimalna redukcija isporuke Sarajevogasu\nNaslovnica Bosna i Hercegovina BH-GAS: Minimalna redukcija isporuke Sarajevogasu\nBiH – BH-Gas d.o.o Sarajevo je potvrdio da je u utorak počeo sa minimalnom redukcijom isporuke prirodnog gasa Sarajevogasu d.o.o. Sarajevo. “Redukcija isporuke prirodnog gasa je nastupila zbog nepoštivanja urednog servisiranja obaveza od Sarajevogas, što je prouzrokovalo nagomilavanje duga koji iznosi 60 miliona KM”, saopćeno je iz BH-Gasa.\nIz ove kompanije napominju da je prirodni gas energent koji se uvozi iz Rusije i da se obaveze po tekućim fakturama moraju izmirivati na vrijeme i u cjelokupnom iznosu. Za nepoštivanje navedenih pravila plaćanja Gazprom Rusija koristi metodu obustave isporuke prirodnog gasa prema cijeloj Bosni i Hercegovini.\n“Dakle, dinamika plaćanja Sarajevogasa prema BH-Gasu dovodi u pitanje cjelokupno snabdijevanje Bosne i Hercegovine ovim energentom, tj. ugrožava kompletan energetski sistem u Bosni i Hercegovini”, upozoravaju iz BH-Gasa.\nIz BH-Gasa navode da kao društveno odgovorna kompanija žele poduzeti sve mjere kako bi se osiguralo uredno snabdijevanje korisnika prirodnog gasa koji svoje obaveze uredno servisiraju.\n“U toku redukcije BH-Gas d.o.o. Sarajevo osigurao je dovoljne količine gasa za domaćinstava i male potrošače koji nemaju alternativu. Stoga je izvršena minimalna redukcija isporuka na nivo 450 hiljada kubnih metara gasa dnevno, umjesto potpune obustave gasa”, navodi se u saopćenju.\nSarajevogas je bio je u obavezi racionalizirati isporuku prema krajnjim korisnicima, odnosno velikim potrošačima koji imaju mogućnost alternativnog zagrijavanja. Međutim, zbog neracionalne raspodjele datih količina od Sarajevogasa došlo je do velikih problema u distributivnom sistemu snabdijevanja.\n“Ne želeći da zbog takvog odnosa Sarajevogasa, spram čitave situacije, dođe do urušavanja distributivnog sistema, BH-Gas je osigurao i isporučio dodatne količine gasa, kako bi se distributivni sistem stabilizovao”, navode iz BH-Gasa.\nApeluju na Skupštinu Kantona Sarajevo, Vladu Kantona Sarajevo i Sarajevogas da, prije svega, poduzmu sve što je u njihovoj nadležnosti kako bi redovno izmirivali fakture za kupljeni gas, te omogućili BH-Gasu da izmirujući obaveze prema Gazprom Exportu iz Rusije osigura daljnje nesmetano snabdijevanje svih potrošača u BiH.\nIz BH-Gasa dodatno apeluju i upozoravaju Sarajevogas da poštuje mjere minimalnih redukcija i isporuči gas onima kojima je i namijenjen u ovoj situaciji, a to su domaćinstva i mali potrošači koji nemaju alternativu.\n“BH-Gas d.o.o. Sarajevo nije više u mogućnosti da osigurava dodatne količine potrebne za stabilizaciju distributivnog sistema Sarajevogasa i ne želi da bude odgovoran ukoliko dođe do njegovog narušavanja. Svu daljnju odgovornost, za distributivni sistem kojim i upravlja i za koji je nadležan, preuzima Srajevogas d.o.o. Sarajevo”, navodi se u saopćenju BH-Gasa.


Skupština RS odlučila da anketni odbor utvrdi detalje slučaja Dragičević - Klix.ba\nVišesatna rasprava Skupština RS odlučila da anketni odbor utvrdi detalje slučaja Dragičević\n11.5.2018. u 07:56\nNarodna skupština RS-a usvojila je u četvrtak navečer više zaključaka u vezi s daljim postupanjem nadležnih institucija u vezi s slučajem smrti banjalučkog mladića Davida Dagičevića, o kojem je vođena cjelodnevna rasprava u entitetskom parlamentu.\nUsvojena je i odluka o formiranju anketnog odbora s ciljem sagledavanja svih relevatnih činjenica vezanih za slučaj stradanja Davida Dragičevića, a na čelu anketnog odbora bit će Borislav Borebović (PDP).\n"U tome Narodna skupština posebno vidi ulogu i odgovornost Tužilaštva i traži da se sa MUP-om krajnje zakonito razmotre sve činjenice, pronađu nove i izađu u javnost sa stepenom dostignutim u rasvjetljavanju predmeta", dodao je Višković.\n"Skupština razumije skupove kao što su ovi u Banjaluci i poziva da se vodi računa da se održavaju u skladu sa zakonom, bez politizacije i manipulacija. Predlažemo i da Skupština traži od Vlade da se pristupi izmjeni propisa kojim je regulisano da se postupak traženja nestalih lica radi odmah nakon prijave nestanka", navodi se u zaključku.\nBeživotno tijelo 21-godišnjeg Davida Dragičevića pronađeno je 24. marta na ušću Crkvine u Vrbas u Banjaluci. Iako je policija u prvim informacijama sumnjala u zadesnu smrt, porodica to ne prihvata i smatra da je ubijen.